WeLab selesaikan penutupan awal pendanaan Siri C-1 awal, dipimpin oleh Allianz X untuk US$75 juta dan umum perkongsian strategik

HONG KONG, 9 Mac 2021 /PRNewswire/ — WeLab, sebuah syarikat teknologi kewangan yang terkemuka di Asia, hari ini mengumumkan bahawa ia telah menyelesaikan penutupan awal pendanaan Siri C-1, dipimpin oleh Allianz X untuk US$75 juta. Allianz X ialah unit pelaburan digital Allianz Group yang berpangkalan di Jerman, salah sebuah syarikat insurans dan pengurus aset terbesar di dunia. Sejak penubuhannya pada tahun 2013, WeLab telah mengumpul pembiayaan strategik sebanyak lebih daripada US$600 juta daripada pelabur-pelabur yang paling terkenal di dunia. WeLab dan Allianz juga telah memeterai perkongsian strategik untuk memacu kolaborasi teknologi kewangan dalam seluruh landskap perkhidmatan kewangan Asia. Pendanaan baharu ini, berserta perkongsian dengan Allianz akan meningkatkan pemecutan strategi pertumbuhan pan-Asia dan pengembangan perkhidmatan kewangan digital WeLab.

WeLab mengendalikan pelbagai perkhidmatan kewangan dalam talian dengan kedudukan yang utama di Hong Kong, Tanah Besar China dan Indonesia termasuk perniagaan perbankan digital dan kewangan pengguna, dengan hampir 50 juta pengguna individu dan lebih 600 pelanggan perusahaan. Ketika Asia menuju revolusi perbankan digital dan banyak negara di rantau berkenaan sedang dalam proses mengkaji atau melaksanakan kerangka perbankan digital. WeLab mendahului keluk, menerajui era baharu pengendalian perbankan WeLab Bank di Hong Kong — salah sebuah bank digital berlesen penuh yang pertama di Asia sejak memperoleh lesennya pada awal tahun 2019. Dengan pengetahuan pasaran yang unik dan jaringan yang luas, WeLab berada di kedudukan sempurna dalam perkongsian strategik bersama Allianz ini untuk memanfaatkan peluang luas di Asia yang mana saiz pasaran boleh tangani keseluruhan untuk perkhidmatan kewangan mencecah hampir US$3 trilion dalam pendapatan tahunan.

WeLab telah meraih pencapaian penting dalam era COVID yang semakin berciri digital

Dalam era COVID, pasaran tersebut berkembang pesat, dengan penggunaan digital yang dipercepatkan sebagai salah satu hasilnya. Pandemik ini telah mengubah tabiat wang orang ramai dalam seluruh perjalanan kewangan mereka. Lonjakan penggunaan perkhidmatan digital memberi kekuatan kepada WeLab dalam perkhidmatan teknologi kewangan. WeLab bangkit dengan lebih kuat daripada pandemik ini dengan pelbagai perniagaan meraih pencapaian penting pada tahun lalu. Sebagai contoh:

Perkongsian akan mempercepatkan pertumbuhan jejak perkhidmatan kewangan pan-Asia WeLab

Menerusi pusingan pelaburan dan kerjasama baharu ini, WeLab bermatlamat untuk menggabungkan keupayaan teknologi perbankan digitalnya yang canggih dan pengetahuan pasaran dengan kepakaran Allianz dalam insurans serta pengurusan aset, kedua-dua rakan kongsi tersebut menyasarkan untuk meningkatkan kesejahteraan kewangan orang ramai secara holistik. Kerjasama strategik yang lebih luas antara WeLab dan Allianz akan terus berkembang dari masa ke masa dan mencakupi dua bidang utama:

Simon Loong, Pengasas & Ketua Pegawai Eksekutif Kumpulan WeLab, berkata, “Kami teruja untuk mengalu-alukan Allianz sebagai pelabur dan rakan kongsi strategik ke dalam WeLab Group. Kami melihat peluang ini sebagai perkongsian 4-hala yang pertama dalam pasaran yang mana terdapat banyak sinergi antara WeLab, selaku peneraju teknologi kewangan dan perintis dalam perbankan digital serta Allianz, selaku syarikat insurans dan pengurus aset global. Lebih penting lagi, kedua-dua syarikat berkongsi visi untuk menyampaikan penyelesaian teknologi yang canggih kepada pelanggan di Asia. Hari ini, kami mengumumkan kedua-dua pusingan pendanaan baharu dan perkongsian strategik dalam teknologi kekayaan dan perbankan di WeLab Bank. Kami berharap dapat memperluaskan kehadiran geografi WeLab dan membawa teknologi kami ke dalam pasaran baharu ini bersama Allianz. Kami akan mempercepatkan pengambilan pekerja kami tahun ini, menyasarkan untuk menambah sekitar 100 orang pekerja, memandangkan pelaburan dalam kakitangan dan budaya akan menjadi kunci untuk menyokong pertumbuhan masa depan.”

Nazim Cetin, Ketua Pegawai Eksekutif Allianz X, berkata, “Dalam tempoh masa yang agak singkat, WeLab telah membina platform yang hebat untuk perkhidmatan kewangan digital dan mencapai akses yang cemerlang untuk pelanggan peruncit dan perniagaan di Asia, rantau yang memiliki kepentingan strategik buat Allianz. Platform teknologi berprestasi tinggi WeLab khususnya, menjadikannya teknologi kewangan yang unik dalam pasaran Asia. Pelaburan dalam WeLab merupakan satu pelaburan yang cerah untuk Allianz baik dari segi ekonomi mahupun strategi. Kami berharap dapat memanfaatkan perkongsian strategik kami bersama WeLab dan potensi perniagaan di rantau ini.”

Desmond Ng, Ketua Asia Pasifik di Allianz Global Investors, berkata, “Asia merupakan tumpuan beberapa pasaran pengurusan kekayaan dan perbankan yang paling dinamik di dunia. Hong Kong khususnya, merupakan pasaran yang signifikan buat kami. Dengan deposit bank per kapita kedua tertinggi di dunia, ia merupakan pasaran pengurusan kekayaan yang sangat menarik. Kerjasama strategik yang berpotensi bersama WeLab membawa peluang yang menarik untuk Allianz Global Investors sebagai bahagian yang penting dalam strategi pertumbuhan kami di Asia.”

Pelabur-pelabur sedia ada turut mengambil bahagian dalam pusingan ini, seraya mencerminkan keyakinan mereka yang berterusan terhadap WeLab. Pusingan Siri C-1 tetap diteruskan, dengan penutupan terakhir dijangka dalam bulan-bulan akan datang.

Latar Belakang WeLab

WeLab, sebuah syarikat teknologi kewangan yang terkemuka di Asia, mengendalikan salah sebuah bank digital berlesen yang pertama di Asia – WeLab Bank, serta pelbagai perkhidmatan kewangan dalam talian dengan kedudukan yang utama di Hong Kong, Tanah Besar China dan Indonesia, mempunyai hampir 50 juta pengguna individu dan lebih 600 pelanggan perusahaan. WeLab menggunakan teknologi pengubah keadaan bagi membantu pelanggan mengakses kredit, menyimpan wang dan menikmati perjalanan kewangan mereka.

Dikuasakan oleh teknologi pengurusan risiko proprietari, teknik pengkomputeran privasi berpaten dan keupayaan AI canggih, WeLab menawarkan penyelesaian pembiayaan pengguna berasaskan mudah alih dan perkhidmatan perbankan digital kepada kepada individu peruncit dan penyelesaian teknologi kepada pelanggan perusahaan.

WeLab beroperasi dalam tiga pasaran di bawah tujuh jenama utama termasuk WeLend dan WeLab Bank di Hong Kong, WeLab Digital (我来数科), Taoxinji (淘新机), Wallet Gugu (钱夹谷谷) dan Tianmian Tech (天冕科技) di Tanah Besar China dan Maucash di Indonesia.

WeLab disokong oleh pelabur-pelabur yang paling terkenal termasuk Allianz, China Construction Bank International, International Finance Corporation (ahli World Bank Group), dana kekayaan berdaulat Malaysia Khazanah Nasional Berhad, TOM Group CK Hutchison dan Sequoia Capital.

Untuk mengetahui lebih lanjut mengenai WeLab, sila kunjungi: www.welab.co, atau ikuti WeLab di LinkedIn dan Facebook.

Latar Belakang Allianz X

Allianz X melabur dalam peneraju digital dalam ekosistem yang relevan dengan insurans serta pengurusan kekayaan. Sebagai salah satu tonggak dalam strategi transformasi digital Allianz Group, Allianz X menyediakan antara muka antara Entiti Operasi Allianz dan ekosistem digital yang lebih luas, mendayakan perkongsian kolaboratif dalam teknologi insurans, teknologi kewangan dan selanjutnya.

Untuk maklumat lanjut, sila kunjungi: https://www.allianzx.com/.

Latar Belakang Allianz Global Investors

Allianz Global Investors ialah pengurus aset aktif terkemuka dengan lebih 700 ahli profesional pelaburan dalam 25 pejabat di seluruh dunia dan mengurus aset bernilai EUR 582 bilion untuk individu, keluarga dan juga institusi*.

Kami melihat pelaburan sebagai satu perjalanan dan kami berusaha mencipta nilai untuk pelanggan kami dalam setiap langkahnya. Kami melabur untuk tempoh jangka panjang, memanfaatkan keupayaan pelaburan dan risiko global kami serta kepakaran pelaburan mampan bagi mencipta penyelesaian inovatif yang dapat menjangkakan keperluan masa depan. Kami percaya dengan penyelesaian dan bukan penjualan – matlamat kami adalah untuk meningkatkan pengalaman pelaburan untuk pelanggan, di mana-mana mereka berada dan apapun objektif pelaburan mereka.

Aktif ialah: Allianz Global Investors*Sumber: Allianz Global Investors. Data setakat 31 Disember 2020

Untuk pertanyaan media, sila hubungi:

WeLab:Pasukan Komunikasi Korporat WeLabTel: +852 6214 4734Emel: pr@welab.co

Allianz X:Gregor WillsTel: +49 89 3800 61313Emel: gregor.wills@allianz.com

Keywords: Banking/Financial Service Computer/Electronics Contracts Venture Capital Financial Technology

Source: PRNEWSWIRE


KIIT Tersenarai Pada Kedudukan ke-201 ke atas di Seluruh Dunia dalam Times Higher Education Impact Rankings

– Menduduki tempat ke-86 untuk ‘Reduced Inequalities’ di Seluruh Dunia

BHUBANESWAR, India, 27 April 2021 /PRNewswire/ — Amal bakti merupakan jawapan terbaik terhadap kata-kata yang menyentuh hati. Dengan berpegang kepada prinsip tersebut, Kalinga Institute of Industrial Technology (KIIT) Deemed to be University Bhubaneswar, kekal menerajui perjuangan dalam kesamaan dan pencapaiannya sedia dimaklumi. KIIT telah disenaraikan antara universiti terbaik di dunia dalam penarafan Times Higher Education (THE) Impact Rankings-2021 ((Penarafan Impak 2021) yang diumumkan pada 21 April 2021. Komitmen KIIT terhadap kelestarian dan Kesaksamaan mendapat pengiktirafan daripada THE.

Setiap tahun, Times Higher Education melakukan penarafan terhadap institusi pendidikan tinggi di seluruh dunia yang dinilai berdasarkan impak dan hubungan universiti terhadap komuniti. Disebabkan KIIT telah memenuhi semua kriteria Matlamat Pembangunan Lestari Pertubuhan Bangsa-Bangsa Bersatu, THE telah meletakkan KIIT pada tangga ke-201 ke atas dalam penarafan Impak tersebut secara keseluruhan. Penarafan Impak oleh Times Higher Education ini menilai tanggungjawab sosial universiti di seluruh dunia.

Ia juga turut menduduki tempat ke-86 untuk ‘Reduced Inequalities’ SDG. Bagi kategori ini, ia telah diletakkan bersama-sama dengan 100 buah universiti lain di dunia sekurang-kurangnya dalam satu parameter yang sama. KIIT telah memperoleh kedudukan di tempat 101 ke atas untuk ‘Partnership for The Goals’ dan 201 ke atas untuk ‘Quality Education & Peace’ serta untuk ‘Justice & Strong Institutions’. Ia merupakan satu-satunya universiti di India timur yang mencapai penarafan yang amat mengagumkan itu. Pada tahun 2020, KIIT telah berada pada kedudukan 501 ke atas. KIIT juga merupakan pemenang ‘Awards Asia 2020’ bagi kategori ‘Workplace of the Year’ oleh Times Higher Education.

Times Higher Education Impact Rankings merupakan satu-satunya badan prestasi global yang menilai universiti berdasarkan Matlamat Pembangunan Lestari Pertubuhan Bangsa-Bangsa Bersatu (SDG). Times Higher Education melakukan perbandingan yang sangat komprehensif dan seimbang merangkumi empat bidang luas seperti penyelidikan, pengawasan, pembantuan dan pengajaran.

KIIT berkembang maju dengan mencapai kedudukan yang mengagumkan dalam pengajaran, penyelidikan, penerbitan dan lain-lain. Yang lebih menakjubkan lagi ialah KIIT telah menjalankan tanggungjawab sosialnya dengan penuh keikhlasan dan dedikasi sejak penubuhannya.

Dr. Achyuta Samanta, Pengasas KIIT & KISS berkata, “Beberapa buah institusi dan universiti telah ditampilkan dalam penarafan dunia ini yang menjadi kebanggaan negara. Kami gembira kerana KIIT Deemed to be University memperoleh kedudukan antara yang terbaik dalam Impact Rankings oleh Times Higher Education (THE) ini, kerana ia telah berusaha untuk mengekalkan kecemerlangan dalam tanggungjawab sosial.”

Hubungan Media:  Dr. Shradhanjali NayakPengarah Perhubungan AwamKIIT Deemed to be UniversityTel- +91 674 2725113director.pr@kiit.ac.in

Foto: https://ering.com.my/wp-content/uploads/2021/04/kiit-tersenarai-pada-kedudukan-ke-201-ke-atas-di-seluruh-dunia-dalam-times-higher-education-impact-rankings.jpg

Keywords: Computer/Electronics Education Higher Education Publishing/Information Service Workforce Management/Human Resources Feature News Releases Survey, Polls & Research STEM (Science，Technology，Engineering，Mathematics)

Source: PRNEWSWIRE


Proton Iriz R5 Bakal Tersedia Bagi Permainan Simulasi Rali WRC 8!!

Anda pasti berbangga apabila mendengar berita ini apabila Proton Iriz R5 bakal disertakan dalam permainan simulasi perlumbaan rali WRC 8.

Bukan hanya kereta Proton Iriz, tetapi juga kereta ‘legend’ yang lain seperti Porse 911 GT3 RS RGT dan Lancia Fulvia HF.

Dalam pengumuman yang dilakukan oleh Bigben ini, pelbagai lagi kereta yang popular yang turut disertakan dengan pada WRC 8 ini. Berikut adalah kereta yang tersenarai:

Menariknya, setiap kereta yang disertakan boleh digunakan pada setiap mod perlumbaan.

Bagi pra tempahan, anda akan menerima Lancia 037 dan Porsche 911 GT3 RS RGT dalam game tersebut. Manakala Escort MKII 1800, Lancia Delta HF Integrale Evoluzione dan AlpineA110 pula hadir sebagai DLC hari pertama menerusi pek kereta Lengedary.

Bagi yang berminat, WRC 8 ini akan tersedia bagi PlayStation 4, Xbox One dan PC pada 5 September. Bagi platform Switch pula, ia bakal hadir sekitar Oktober nanti!

Artikel Berkaitan:


“ManaBox” Daripada Samsung – Beri Keseronokan Berganda, Di Samping Ganjaran Hebat Setiap Hari!

Seperti sedia maklum, jelajah Samsung Galaxy A9 (2018) akan berlangsung pada 23 hingga 25 November 2018 di tiga lokasi tersebut iaitu One Utama (Selangor), Gurney Plaza (Penang) dan City Square (Selangor).

Peranti pertama di dunia yang menawarkan empat kamera utama itu akan dijual pada harga RM 1,999 seunit dan boleh didapati dalam tiga pilihan warna menarik iaitu Caviar Black, Lemonade Blue dan Bubblegum Pink.

Bagaimanapun, kejutan tidak hanya terhenti di situ apabila buat pertama kalinya, Samsung memperkenalkan permainan mudah alih tersendiri yang dikenali sebagai “ManaBox” dan boleh dimuat turun bermula 23 November 2018!

Diciptakan sesuai untuk semua lapisan umur, permainan mudah alih ini pasti menjanjikan sebuah keseronokan berganda yang pasti memuaskan disamping menawarkan pelbagai ganjaran menarik setiap hari!

Bagi yang berminat, anda boleh bermain aplikasi ini dengan 3 langkah mudah :


vivo V5s Bukan Sekadar Swafoto Tetapi Sangat Sesuai Untuk Permainan

Telefon pintar dan permainan mudah alih tidak dapat dipisahkan. Lihat saja telefon pintar anda, sudah semestinya satu atau dua permainan terdapat pada laci aplikasi. Permainan atas talian sudah pasti menjadi platfom anda bertemu dengan rakan-rakan baru. Permainan yang lancar dan stabil juga menjadi salah satu faktor anda untuk memenangi permainan tersebut.

Oleh itu, setiap ciri yang anda inginkan, vivo V5s patut anda pertimbangkan. Oleh kerana itu, vivo telah melengkapkan model V5s dengan ruang storan 4GB yang turut menyokong kad microSD sebagai tambahan. Pemproses MediaTek MT6750 yang diletakkan juga mampu melancarkan prestasi semasa bermain tanpa sekatan.

Manakala bateri berkapasiti 3,000mAh yang dibekalkan dapat menjamu pengguna dengan masa bermain yang panjang. Sementara, audio yang disediakan pula, vivo V5s terdapat sistem pembesar suara dengan ciri 24-bit menawarkan kualiti suara yang jernih.

Jadi anda yang suka bermain permainan mudah alih, apa tunggu lagi, dapatkan vivo V5s sekarang juga!


Wallet Watch

Aplikasi Wallet Watch adalah cara terbaik untuk mengawal pembelanjaan bulanan anda. Selain boleh mengasingkan perbelajaan yang dilakukan pada setiap bulan, aplikasi ini juga secara automatik akan memberitahu berapa jumlah baki yang tinggal setelah menolak semua perbelanjaan. Sepertimana aplikasi kewangan yang lain, Wallet Watch juga telah diasingkan kepada beberapa kategori untuk kemudahan pengguna seperti ‘Lend Borrow’ untuk penghutang dan pemiutang, ‘Bill Splitter’ bagi pembayaran bil serta ‘Voucher Vault’ untuk semua baucer hadiah, kad beli belah dan juga baucer diskaun. Ia juga akan memaparkan jumlah yang perlu dibayar menggunakan warna agar anda tidak terlepas membayar ke semua bil pada setiap bulan.

Muat Turun:

Windows Phone


Banner Saga 2, Permainan RPG Dengan Grafik Berkualiti Tinggi

The Banner Saga, pertama kali dikeluarkan untuk vesi mobil pada 2 tahun yang lalu, ianya sebuah permainan dengan jalan cerita yang hebat dan juga grafik berkualiti. Kini Banner Saga 2 pula ditawarkan untuk iOS dan Android, dan dari pandang pertama, permainan ini akan memukau anda semua, terutamanya peminat RPG.

Sekiranya anda tidak pernah bermain permainan ini, The Banner Saga adalah permainan RPG dalam dunia Norse, di mana puak Vikings hidup, mitos dan legenda diceritakan dari generasi ke generasi. Anda perlu memimpin puak anda di dalam peperangan bagi memastikan kemandirian puak dan mencipta legasi anda sendiri.

Untuk pengetahuan anda, grafik permainan ini dilakukan sepenuhnya dengan menggunakan tangan bagi menghasilkan grafik 2D yang berkualiti tinggi dan mempunyai nilai estetik. Anda pasti dapat merasai perbezaan di antara permainan ini denga permainan RPG lain yang ada di dalam pasaran.

Banner Saga 2 boleh dimainkan pada peranti Android (RM 19.99) dan iOS (USD 4.99 = RM 20.94).


True Wireless & Smart Assistant! realme Buds Air Rasmi – Berharga RM299

Seiring pelancaran realme 5i, syarikat tersebut turut memperkenalkan fon telinga keluaran mereka iaitu realme Buds Air. Fon telinga ini menawarkan pengalaman audio tanpa wayar sekaligus memberikan kebebasan mendengar muzik di mana – mana sahaja.

Ciri audionya ditambah baik dengan sokongan custom R1 chip dan Bluetooth 5.0 – membolehkan sambungan segera yang stabil. Bukan itu sahaja, ia juga memberikan prestasi bateri yang baik dan akses kawalan pintar (smart assistant) yang hebat.

realme Buds Air dioptimumkan dengan mod permainan bagi memastikan pergerakan yang sempurna antara visual & bunyi – kelewatan bunyi bagi mod biasa adalah 243.8ms & mod permainan pula adalah 119.3ms.

Ia juga dilengkapi sokongan dua mikrofon dengan teknologi Environment Noise Cancellation bagi mengurangkan hingar. Untuk pengecasan, ia menggunakan kabel Type-C dan dikatakan boleh bertahan sehingga 17 jam lamanya.

Dari segi rekaan, ia didatangkan dengan reka bentuk yang sesuai dengan telinga pengguna. Ia juga menyokong sentuhan pintar bagi memudahkan pengguna. Teknologi melalui Google Assistant ini membolehkan pengguna menikmati gaya hidup pintar serba baharu dengan sempurna!

Bagi yang berminat, realme Buds Air didatangkan dalam kemasan putih buat sementara waktu ini, sementara warna hitam dan kuning akan datang tidak lama lagi. Ia ditawarkan pada harga RM299, dan ketersediaan akan bermula 21 Januari 2020, 12am secara eksklusif di Shopee.

Kalau anda berminat, mesti rebut realme Buds Air dengan harga promosi masa terhad hanya RM199! Tawaran promosi ini hanya untuk SEHARI SAHAJA! Rebut tau!


Reviu: 3 Aksesori Terbaru Keluaran SYLLABLE

SYLLABLE mungkin satu nama baru untuk pasaran Malaysia, tetapi jenama ini sememangnya terkenal di luar negara. SYLLABLE baru-baru ini telah membawa masuk tiga produk baru ke pasaran Malaysia yang diberi nama QCY D900 mini, QCY QY12 serta QCY G600. Nak tahu apa keistimewaan peranti ini, lihat reviu yang kami sediakan.

Memandangkan telah menjadi tren hari ini, kebanyakan pengeluar telah memperkenalkan earphone jenis in ear. Oleh itu, SYLLABLE juga tidak mahu ketinggalan dengan memperkenalkan model terbarunya, QCY D900 mini. Ia sebuah earphone pintar tanpa wayar, di mana menampilkan rekaan kecil dengan ciri-ciri lembut dan mudah membentuk di dalam telinga.

Selain mampu memberikan keselesaan yang berpanjangan kepada pengguna, D900 mini turut hadir dengan teknologi Superior Sound yang membolehkan pengguna mendengar muzik dan berbual di talian dengan lebih jelas tanpa sebarang gangguan. Bukan itu sahaja, peranti yang menawarkan masa penggunaan selama 2 jam ini boleh diletakkan sejauh 10 meter dari smartphone. Lebih istimewa, D900 mini turut didatangkan sekali dengan charging case bagi kemudahan anda mengecas peranti di mana sahaja berada.

Bagi mereka yang inginkan audio berkualiti, QCY QY12 adalah sebuah earphone yang amat selesa digunakan mengikut kesesuaian gaya hidup anda. Apabila tidak digunakan, peranti ini boleh digantung dengan selesa pada bahagian leher dan amat sesuai untuk mereka yang sering beralih di antara tugasan peribadi dan kerja pada bila-bila masa.

Sokongan teknologi Noise Reduction mampu menghasilkan audio berkualiti sempurna, malah turut menawarkan bateri berkapasiti 90mAh yang mampu bertahan selama 5 jam untuk mendengar muzik dan juga berbual di talian.

Selain bebas mengawal muzik dan panggilan dengan hanya satu sentuh sahaja, QY12 telah dilengkapi dengan butang mikrofon dan juga fungsi Voice Prompt. Dilengkapi dengan fungsi Intelligent Magnatic, ia mampu menjimatkan bateri apabila tidak digunakan lagi.

Sebuah lagi model yang diperkenalkan adalah QCY G600 yang memfokuskan untuk pengguna trendy. Headphone wayarles yang berhubung menggunakan sambungan Bluetooth 4.1 ini memiliki diameter 30mm yang dinamik, sekali gus mampu menghasilkan audio yang kaya dengan bunyi bass.

Selain rekaannya yang kompak, mudah untuk anda menyesuaikan ear-cup dengan telinga yang mana boleh dilaraskan mengikut kesesuaian telinga anda. Bukan itu sahaja, ear-cup yang dihasilkan juga sangat lembut serta menggunakan material berkualiti agar lebih selesa jika ingin mendengar muzik dalam jangka masa yang lama.

Dengan sekali isian penuh, headphone ini boleh digunakan sehingga 7 jam untuk mendengar muzik serta hanya 2 jam sahaja masa yang diambil untuk mengecasnya.

Yang berminat, boleh dapatkan aksesori ini di Satu Gadget.


GAC MOTOR Diiktiraf sebagai Juara Kajian Kualiti Awal J.D. Power untuk Jenama China selama Lapan Tahun Berturut-turut

GUANGZHOU, China, 3 Nov. 2020 /PRNewswire/ — Baru-baru ini, J.D. Power menerbitkan laporan Kajian Kualiti Awal (IQS) China 2020, dan sebagai autoriti kajian pihak ketiga, ia menyediakan pelanggan rujukan yang boleh dipercayai untuk pembelian kereta. Dalam laporan ini, GAC MOTOR mengungguli kedudukan sebagai juara jenama China selama lapan tahun berturut-turut, dengan model SUV,  GS3 dan model MPV, GN6 mereka, masing-masing berkedudukan tempat pertama dan kedua dalam segmen masing-masing.

J.D. Power Publicized Initial Quality Study, GAC MOTOR Emerged as the China Brand Champion By its High Quality

Sebagai salah sebuah institusi yang paling profesional dan berwibawa untuk pandangan pengguna dan penyelidikan pasaran, J.D. Power terkenal dengan kebebasan dan keobjektifannya. Kajian Kualiti Awal (IQS) China 2020 merangkumi 241 model daripada 57 jenama, yang mengenal pasti 218 masalah kualiti awal, dan merekodkan 32,536 maklum balas pengguna, yang menunjukkan kepercayaan dan keandalan jenama tersebut.

Lapan tahun berturut-turut sebagai juara jenama China telah membuktikan kualiti GAC MOTOR yang stabil dan boleh dipercayai, seperti yang diiktiraf oleh pasaran dan pakar.

GAC MOTOR sentiasa mengawal kualiti dan kebolehpercayaan kenderaan dengan ketat dalam semua aspek dan memperbaiki reka bentuk terperinci setiap model. Tahun ini, GAC MOTOR telah memulakan projek QDR, iaitu Kualiti tinggi, Ketahanan tinggi dan Kebolehpercayaan tinggi, menjadikannya sebagai petunjuk yang menyeluruh untuk kualiti produk dan peningkatan standard dan kualiti, dan menjamin kualiti yang tinggi untuk pelanggan secara konsisten.

Kawalan kualiti dan sistem rantaian bekalan yang cemerlang melengkapi setiap model dengan kualiti yang luar biasa. GS3 berada di kedudukan pertama dalam segmen SUV mini dalam Penyelidikan Kualiti Awal (IQS) J.D. Power, dengan kualiti produk yang diiktiraf oleh institusi yang disegani. Sebagai salah satu bintang yang terlaris di dunia, GS3 memberikan pelanggan penyelesaian mobiliti berteknologi tinggi dan berkualiti tinggi dengan reka bentuknya yang mengagumkan dan bergaya, rekaan dalaman yang berteknologi tinggi dan pemanduan yang selesa serta pengalaman kawalan yang disukai oleh ramai pengguna dari seluruh dunia.

Model bintang yang lain GN6 turut diiktiraf oleh J.D. Power dan berada di kedudukan kedua dalam senarai MPV saiz pertengahan. Menggabungkan kualiti dan fesyen, keluasan dan keselesaan, kecerdasan dan keselamatan, GN6 ialah pilihan utama untuk kegunaan perniagaan atasan dan sesuai untuk kegiatan santai keluarga dan memenuhi pelbagai keperluan pengguna.

Pada masa ini, GAC MOTOR telah berkembang ke 26 negara dan rantau di seluruh dunia, sebagai persediaan awal untuk membina rangkaian jualan dan perkhidmatan di seluruh dunia. Walaupun terdapat kesan berterusan wabak, GAC MOTOR telah berkembang berbanding trend industri dan menunjukkan momentum yang kuat untuk pembangunan yang stabil.

Keywords: Auto Computer/Electronics Transportation Awards Survey, Polls & Research

Source: PRNEWSWIRE


Rasmi! Honor 8 Pro Dilancarkan Pada Harga RM1,999 – Khusus Untuk Mobile Legends

Mungkin ada segelintir di luar sana masih mencari-cari smartphone manakah yang sesuai untuk memainkan permainan mudah alih. Lebih-lebih lagi, pengguna di Malaysia ini amat gemar akan permainan Mobile Legends yang sekarang ini telah menjadi trending semasa. Dalam kesempatan ini, Honor Malaysia dengan rasminya membawakan Honor 8 Pro untuk pasaran tempatan.

Honor 8 Pro yang ditala khusus untuk permainan mudah alih menawarkan gaming tanpa henti selama 6 jam dengan sekali pengecasan. Bateri yang berkapasiti 4,000mAh ini dilengkapi dengan teknologi SmartPower 5.0 untuk memberikan jangka hayat bateri yang tahan lebih lama. Peranti ini akan memberikan penggunaan secara purata selama dua hari untuk kegunaan biasa, sementara hampir satu hari setengah untuk pengguna yang hardcore.

Paparan bersaiz 5.7 inci Quad HD dengan resolusi 2K ini menggunakan teknologi DCI-p3 sama seperti paparan pada kebanyakan telefon pintar high-end yang lain, ia juga memberikan warna yang lebih tepat dan jitu. Dalam masa sama, pengguna juga boleh menggandingkan Honor 8 Pro bersama alat VR 360º yang ada di pasaran menggunakan aplikasi Jaunt VR.

Kelengkapan dwi kamera bukan lagi ciri baru yang ditampilkan dalam siri Honor. Bagaimanapun, sensor yang diterapkan telah dinaik taraf dengan lensa 12 Megapiksel berkembar (Monochrome dan RGB) setiap satunya dibantu fungsi AutoFocus, Laser Focus dan Contrast Focus. Rakaman menjadi lebih jelas dengan kehadiran aperture serendah f/0.95 dan f/16 lebih kurang sama diguna pakai pada kamera jenis DSLR.

Kekuatan dalaman dibekalkan dengan cip pemproses HiSilicon Kirin 960 dan Android 7.0 Nougat serta sistem antaramuka EMUI 5.1, menjadikan ia sebuah telefon pintar yang berkuasa dan berprestasi tinggi. Dari segi memori pula, RAM sebanyak 6GB dan storan seluas 64GB telah dimasukkan bersam-sama. Bagi pengguna yang masih merasakan ruangan storan yang tidak mencukupi, Honor 8 Pro menyediakan slot kad microSD yang menyokong sehingga 128GB.

Kesemua perkakasan dan ciri menarik ini menjadikan Honor 8 Pro dijual pada harga RM1,999 sebuah. Bagi anda yang berminat, boleh mendapatkannya di laman e-dagang VMall bermula hari ini. Manakala, kepada yang lebih berminat untuk membeli secara terus, boleh kunjungi kedai-kedai Honor  yang sah bermula 12 Julai depan.

100 pelanggan pertama akan membawa pulang sebuah powerbank bernilai RM128 dengan syarat, beli Honor 8 Pro di V-Mall dan kongsi gambar pembelian di Facebook seterusnya layak untuk menebus hadiah.


Chameleon Run

Chameleon Run adalah permainan runner yang sedikit unik berbanding permainan runner lain. Peta permainan dipenuhi pelbagai warna menarik dan halangan yang tidak dapat anda bayangkan. Anda harus pantas dalam mengelak halangan dengan melompat, menukar laluan dan memecut bagi memastikan anda terus mara di dalam permainan. Apa yang paling penting adalah anda perlu memastikan platform larian anda mempunyai warna yang sama, jikalau tidak, permainan akan dihentikan dan anda harus bermula semula pada titik permulaan.

Berdasarkan ulasan beberapa orang yang telah bermain permainan ini, hampir semua menyatakan bahawa Chameleon Run adalah permainan runner paling mencabar yang mereka pernah cuba.

Muat Turun

Android

iOS


HUAWEI Bakal Keluarkan Lebih Banyak Peranti Boleh Lipat tahun Ini!!

Seperti kita tahu, HUAWEI adalah salah satu jenama peranti yang sentiasa menghasilkan telefon pintar yang unik dan berkuasa.

Menurut Digitimes, mereka dikhabarkan bakal hadir dengan lebih banyak peranti boleh lipat pada tahun ini.

Dikhabarkan, ia akan lebih banyak memfokuskan pada bidang mampu milik bagi meluaskan pasaran telefon pintar.

Tambahan lagi, menurut Digitimes, sebanyak 7 juta unit peranti boleh lipat akan dikeluarkan tahun ini. Jadi,sama-sama kita nantikan!!!


Meizu Lancar 3 Peranti Dengan Spesifikasi Menarik – Meizu 15 Plus, 15 & 15 Lite

Meizu hari ini memperkenalkan barisan telefon pintar dalam siri 15 dengan membawakan tiga peranti berlainan antaranya Meizu 15 Plus, Meizu 15, dan 15 Lite. Peranti-peranti yang dilancarkan di China ini memperlihatkan barisan peranti mewakili kelas pertengahan hingg kelas atasan.

Peranti ini adalah yang teratas sekali dengan spesifikasi setaraf peranti induk di pasaran yang menggunakan cip pemproses Exynos 8895 yang sama digunakan pada peranti Samsung Galaxy Note8, Galaxy S8, dan Galaxy S8+ sebelum ini. Ia didatangkan dengan skrin AMOLED dengan nisbah 18:9 bersaiz 5.95-inci beresolusi QHD (2560 x 1440p) – bingkai tidak melengkung tetapi ternipis di dunia dengan ruang setebal 1.17mm secara kasarnya.

Selain itu, dimuatkan juga kapasiti RAM 6GB dengan dua pilihan storan 64GB atau 128GB, namun tidak disediakan slot untuk kad microSD. Teknologi haptik mEngine yang disumbatkan pula membolehkan peranti menyokong sokongan tindak balas gegaran lebih kurang sama seperti yang ada pada peranti Apple.

Pada jabatan kamera, Meizu 15 Plus menyediakan kamera daripada gabungan 12MP + 20MP dengan aperture f/1.8 yang dibantu penstabilan imej optikal (OIS) dan penstablian imej elektronik. Sistem zum optikal menyokong sehingga 2-kali dan digital pada zum 3-kali. Kamera depan membawakan sensor 20 Megapiksel serta tidak ketinggalan bateri sebesar 3,500mAh menerusi sambungan pengecasan pantas 24W (12V/2A) USB Type-C.

Untuk model pertengahan pula, Meizu 15 dipadankan dengan skrin kecil sedikit menggunakan paparan AMOLED 5.46-inci dengan resolusi FHD (1920 x 1080p). Perkakasan dalaman diperkasakan dengan setcip Snapdragon 660, RAM 4GB, storan seluas 64GB atau 128GB dengan bateri berkapasiti 3,000mAh juga menyokong pengecasan pantas seperti model atasnya.

Bahagian kamera, ia menampilkan sistem kamera yang sama seperti Meizu 15 Plus dengan kehadiran sensor 12MP + 20MP serta kamera 24 Megapiksel untuk berswafoto. Tiada fungsi OIS, sebaliknya digantikan dengan penstabilan imej elektronik (EIS) sahaja.

Terakhir sekali ialah Meizu 15 Lite merupakan peranti dengan spesifikasi paling rendah antara ketiga-tiga produk ini. Ia dipadankan dengan skrin 5.46-inci LTPS LCD 5.46-inci FHD (1920 x 1080p) dan tidak mengenakan sistem dwi-kamera tetapi hanya kamera tunggal dibekalkan. Meizu meletakkan kamera untuk model ini dengan sensor 12 Megapiksel f/1.9 untuk bahagian belakang, manakala kamera 20 Megapiksel yang sama untuk kamera depan.

Bateri yang menjana peranti ini pula menggunakan bateri 3,000mAh dengan sokongan pengecasan pantas mCharge 18W (9V/2A). Buat masa ini peranti ini dilancarkan dengan tanda harga mampu milik bermula CNY2,999 (~ RM1,055) sehingga CNY3,299 (~RM2,050) seunit.


LG OLED dan LG Super UHD Terbaik Dalam Arena TV

LG eletronik meneruskan inovasinya ke barisan hadapan dengan memenangi beberapa anugerah pengiktirafan tertinggi oleh pengguna di AS. Paparan OLED juga telah diperkenalkan pada tahun 2013, dan sehingga kini ia masih lagi relevan untuk digunakan.

Model yang mengambil tempat dalam pelancaran di Korea ini ialah LG SIGNATURE OLED TV dengan rekaan nipis seperti pisau, B7 dan C7 LG OLED TV yang boleh dilekatkan di dinding. Menurut Brian Kwon, pengerusi hiburan rumah LG Elektronik, teknologi OLED adalah teknologi terbaik yang ada pada TV buat masa ini.

Selain itu, TV OLED ini menghasilkan gambar berkualiti, sudut pandangan baik, dan serba boleh dalam setiap prestasi. LG juga yang pertama mengeluarkan TV OLED dalam industri dengan pelbagai pilihan saiz. Tidak seperti teknologi LCD, ia tidak mampu menghasilkan warna hitam yang jitu. LG juga telah menduduki carta teratas yang menyediakan teknologi Nano Cell iaitu paparan terbaik pernah diletakkan pada TV jenis LCD.

Kedua-dua LG OLED dan LG SUPER UHD TV boleh memainkan format dalam bentuk HDR termasuk HDR10, Dolby Vision dan yang terbaru HLG HDR. Disamping itu, kesemua model TV LG 2017 telah memangi anugerah TV pintar menggunakan platfom webOS 3.5.


Ryan Ding Huawei: Inovasi Berterusan Menerangi Masa Depan Setiap Industri

SHENZHEN, China1 July 2021 /PRNewswire/ — Semasa berlangsungnya MWC Barcelona 2021, Pengarah Eksekutif Huawei dan Presiden Carrier BG Ryan Ding menyampaikan ucapan dasar yang bertajuk Innovation: Lighting up the Future (Inovasi: Menerangi Masa Depan). Dalam ucapan dasar beliau, Ding berkata bahawa inovasi dalam ICT menjadi pemacu utama ekonomi global dan nilainya melangkaui lebih daripada sekadar industri telekomunikasi. Inovasi berterusan dalam 5G khususnya, akan membawa lebih nilai kepada pengendali, industri ICT dan ekonomi global serta akan menerangi masa depan setiap industri.

Ryan Ding menyampaikan ucapan dasar

Lebih daripada telekomunikasi: Inovasi dalam industri ICT menjadi pemacu ekonomi utama

Pandemik ini, menurut Ding, telah mewujudkan kebiasaan baharu yang mana ekonomi digital menjadi daya penggerak untuk ekonomi global. Infrastruktur ICT, sebagai asas bagi ekonomi digital memainkan peranan yang semakin penting. Ding menyebut bahawa nilai ICT kini melangkaui industri telekomunikasi dan mempunyai implikasi transformatif untuk ekonomi global secara keseluruhan.

Di negara-negara dengan 5G yang membangun dengan lebih pantas, operator menyaksikan pertumbuhan pendapatan yang lebih cepat dan negara-negara ini juga cenderung mempunyai infrastruktur digital yang lebih baik secara keseluruhan. Mengambil China sebagai contoh, dalam tempoh kurang daripada 18 bulan, lebih daripada 820,000 stesen utama 5G telah diaturkan dan operator Cina mencapai peningkatan pendapatan sebanyak 6.5% dan peningkatan keuntungan bersih sebanyak 5.6% dalam suku pertama tahun ini. Pembangunan pesat infrastruktur digital yang dipacu oleh 5G akan menambah EUR1.9 trilion kepada ekonomi Cina dalam tempoh lima tahun akan datang. Kisah yang sama turut berlaku di Korea Selatan dan Eropah.

Lebih daripada ketersambungan: inovasi 5G mendayakan kejayaan perniagaan pengendali

Memandangkan infrastruktur ICT merupakan asas bagi ekonomi digital dalam era 5G, pengendali memainkan peranan yang lebih penting berbanding apa yang mereka lakukan sebelum ini.

Ding berkata, “Ketika ini, matlamat utama pengendali dalam 5G adalah untuk mencapai kejayaan perniagaan dalam tiga pasaran utama iaitu pengguna, kediaman dan industri melalui inovasi dalam penggunaan rangkaian, pembangunan pasaran dan pengoptimuman operasi.”

“Dalam pasaran pengguna, 5G bukan sekadar bererti kelajuan yang lebih pantas; ia juga membawa pengalaman baharu serta nilai yang baharu. Sesetengah pengendali telahpun mencapai kejayaan perniagaan awal.”

Menurut Ding, terdapat tiga langkah yang boleh diambil oleh pengendali untuk berjaya dalam pasaran 5GtoC. Langkah pertama adalah untuk mempercepatkan penggunaan 5G dengan perancangan serta pelaburan rangkaian yang disasarkan berdasarkan pandangan yang tepat mengenai kawasan bernilai tinggi, senario utama dan pengguna berpotensi. Langkah kedua adalah untuk mempercepatkan penghijrahan pengguna 5G dan langkah ketiga adalah untuk mencipta model harga berpandukan nilai dan fleksibel.

Hari ini, 5G telah diaplikasikan dalam lebih 1,000 projek dalam lebih daripada 20 industri termasuk keluli dan perlombongan, yang mendayakan pengeluaran yang lebih selamat dan lebih cekap. Pengendali Cina telah mencapai kemajuan besar dan memasuki fasa untuk meraih kejayaan awal dan mereplikasikannya secara besar-besaran.

“Kami telah belajar daripada pengalaman pengendali Cina bahawa kejayaan 5GtoB bergantung kepada tiga faktor,” kata Ding. “Pertama, memilih industri yang tepat. Operator harus memilih industri sasaran dengan melihat kepada empat faktor: permintaan, kemampuan, kebolehulangan dan kebolehlaksanaan teknikal. Kedua, menakrifkan skop penawaran anda. Operator boleh bertindak sebagai penyedia rangkaian yang menawarkan perkhidmatan ketersambungan. Mereka juga boleh bertindak sebagai penyedia perkhidmatan awan, ataupun penyepadu sistem yang menyediakan perkhidmatan integrasi hujung-ke-hujung. Peranan yang berbeza memerlukan set kemahiran berbeza dan menghasilkan nilai perniagaan yang berbeza. Ketiga, mereka bentuk model perniagaan yang inovatif. Ini merupakan kunci untuk mereplikasi kejayaan 5GtoB secara meluas.”

Semasa berlakunya pandemik, terdapat permintaan yang semakin meningkat untuk jalur lebar rumah dan hal ini telah mengetengahkan kelebihan 5G FWA yang mendayakan penggunaan pesat dan O&M tanpa sentuh. Operator Timur Tengah telah mencapai kejayaan komersial yang luar biasa dengan mengambil FWA sebagai keadaan penggunaan penting 5G.

Lebih daripada perniagaan: Huawei terus berinovasi untuk mendorong kemampanan seluruh industri

“Kejayaan 5G terlebih dahulu memerlukan rangkaian 5G yang memberi pengalaman pengguna terbaik dan ini dapat membimbing dari segi bagaimana kami berinovasi di Huawei,” kata Ding. Huawei telah melancarkan MIMO Besar-besaran yang paling ringan dan paling berkuasa dalam industri ini yang menggunakan tenaga yang sedikit. Ia dapat dibawa dan dipasang hanya oleh satu orang sahaja yang dapat mempercepatkan penggunaan rangkaian. Dengan Sambung-Silang Optik (OXC) Huawei, satu sub-rak boleh menggantikan sembilan kabinet yang biasa diperlukan. Ia mempunyai kapasiti empat kali ganda lebih besar, tetapi menggunakan 95% kurang kuasa. Penyelesaian 5G Super Uplink Huawei menggabungkan kelebihan 2.1 GHz dan 3.5 GHz untuk meningkatkan kapasiti paut naik dan liputan dalaman. Penyelesaian ini menyediakan kadar paut naik puncak lebih 450 Mbit/s, lalu membolehkan ratusan pengguna untuk menyiarkan secara langsung Maraton Xiamen dalam 4K pada bulan April menggunakan telefon pintar 5G mereka.

Bagi menyokong model pembangunan mesra alam dan keneutralan karbon, menurut Ding, Huawei terus berinovasi pada tiga peringkat: peralatan, tapak dan rangkaian. Pada peringkat peralatan, Huawei menggunakan komponen dengan kecekapan kuasa yang lebih tinggi untuk menjadikan platform perkakasan lebih cekap tenaga. Pada peringkat tapak pula, penyelesaian tapak Huawei yang dipermudah membantu operator mengurangkan penggunaan tenaga serta menjimatkan tenaga elektrik dan sewa. Pada peringkat rangkaian, Huawei melancarkan penyelesaian penjimatan kuasa berbilang jalur dan berbilang RAT. Penyelesaian ini dapat mengurangkan penggunaan tenaga dalam rangkaian tanpa wayar tanpa menjejaskan prestasi rangkaian. Dengan penyelesaian yang inovatif daripada Huawei, peralatan 5G yang berfungsi dalam jalur rendah dan tinggi dapat berkongsi kabinet dan hasilnya, sedikit tenaga digunakan. Apabila melibatkan penjimatan kuasa peralatan berbilang jalur, matlamat Huawei adalah untuk menjadikan ‘satu tambah satu bersamaan dengan kurang daripada satu’ (penambahan peralatan dapat memberi penjimatan kuasa).

Berkolaborasi untuk mencipta ekosistem dan memajukan 5G demi masa depan yang lebih baik

Menyimpulkan ucapan dasar beliau, Ding menegaskan bahawa pembangunan 5G memerlukan inovasi yang berterusan. Dalam 5GtoB, umpamanya, standard 5G perlu diselaraskan dengan standard industri pada kadar yang lebih pantas dan 5G harus disepadukan ke dalam proses pengeluaran teras perusahaan bagi membantunya menuju digital dan pintar. Dalam masa yang sama, sinergi antara 5G, awan dan pengkomputeran akan memperluaskan lagi sempadan perniagaan operator, lalu mewujudkan ruang untuk mencapai pertumbuhan baharu. Inovasi 5G merupakan satu proses yang berterusan. Huawei percaya bahawa inovasi akan menerangi masa depan.

Keywords:  Computer Networks Computer/Electronics Internet Technology Telecommunications Trade show news

Source: PRNEWSWIRE


Dota 2 Major Kuala Lumpur Berlangsung 16 November, RM4 Juta Jadi Taruhan!

Berita baik buat semua peminat sukan elektronik (E-sukan) di Malaysia Kejohanan Dota 2 Major bakal diadakan di Axiata Arena, Kuala Lumpur pada 16 hingga 18 November depan!

Acara julung kali dianjurkan itu dijayakan dengan kerjasama beberapa pihak termasuk Astro, PGL dan juga Imba TV serta disokong oleh Kementerian Belia dan Sukan.

Difahamkan, acara berkenaan bakal menampilkan sebanyak 16 pasukan antarabangsa yang akan bertanding bagi merebut hadiah terkumpul lebih daripada RM4 juta.

Bagi peminat e-sukan ini yang ingin menyaksikan acara akhir secara langsung, tiket akan dijual dalam pilihan harga RM180, RM330 dan RM600.

Pelanggan U Mobile akan menikmati diskaun 20% semasa Pra-Jualan eksklusif yang bermula dari 6 September hingga 16 September 2018.

Selain itu pelanggan astro turut boleh menikmati promosi yang sama semasa Pra-Jualan eksklusif yang bermula dari 11 September hingga 16 September 2018.

Jualan tiket awam akan bermula dari 17 September dan seterusnya dengan tiket terhad yang tersedia pada harga early bird.

Semua butiran lanjut mengenai tiket dan acara sila layari www.thekualalumpurmajor.com.


DJI Mavic 2 Pro & Mavic 2 Zoom Bakal Dilancarkan Di Malaysia – 6 September 2018

Bagi kaki dron yang ada follow berita, mesti tahu bahawa DJI baru sahaja memperkenalkan dron terbaru mereka di bawah siri DJI Mavic 2 pada minggu lalu. Terkini, pasaran Malaysia juga akan melancarkan kedua-dua model baharu iaitu DJI Mavic 2 Pro dan DJI Mavic 2 Zoom pada 6 September nanti.

DJI Mavic 2 Pro dan Mavic 2 Zoom menawarkan rakaman video 4K dan anda boleh merakam dalam masa selama 31 minit sekali penerbangan. Berbeza dengan Mavic 2 Pro, Mavic 2 Zoom lebih memfokuskan pada fungsi zum di mana ia menyokong 2 kali (24mm-48mm) zum optikal.

Kalau anda berminat sangat dron baharu ini, dan ingin mengetahui harga di pasaran tempatan, jangan lupa ikuti laporan pelancaran pada minggu hadapan.


Sticker Baru Istimewa Untuk Hari Jumaat

Pasti ramai yang gembira apabila menjelangnya hari Jumaat kerana sudah tiba masanya untuk anda berehat dan melakukan aktiviti riadah mingguan. Bagi memeriahkan hari ambang hujung minggu, Instagram melancarkan sticker istimewa untuk digunakan bersama story anda khas bagi hari Jumaat. Lancarkan sahaja aplikasi dan anda akan dapat melihat pengumuman tersebut dari Instagram


Samsung DeX Pad, Aksesori Istimewa Untuk Samsung Galaxy S9

Seperti yang anda semua tahu, Samsung Galaxy S9 dan S9+ akan diumumkan pada 25 Februari 2018. Acara perasmian yang akan berlangsung di Barcelona itu telah menjemput para media antarabangsa.

@evleaks memberitahu terdapat sebuah aksesori yang diperkenalkan untuk Samsung Galaxy S9 dikenali sebagai Samsung DeX Pad. Apabila dok ini diletakkan dan disambungkan kepada monitor dan Galaxy S9, anda akan mempunyai sebuah komputer meja dan aplikasi yang anda gunakan akan disesuaikan untuk paparan monitor.

Menampilkan rekaan berbeza berbanding Samsung DeX yang diperkenalkan pada Samsung Galaxy S8, dok ini mempunyai penyambung USB-C untuk kuasa dan data. Buat masa sekarang, tiada sebarang berita rasmi mengenai dok ini dari Samsung, kita nantikan ketibaannya nanti.


Sony Bawakan 3 Fon Kepala Tanpa Wayar Terbaharu Dengan Ciri Pembatalan Suara

Sony hari ini melancarkan tiga fon kepala terbaharu jenis sukan khas bagi anda yang aktif dalam masa sama perlukan muzik sepanjang masa. Menyedari tabiat rakyat Malaysia yang kini mementingkan aktiviti kecergasan, fon kepala ini sangat sesuai untuk dipakai bersama.

Seperti kebiasan dimana Sony yang gemar menggunakan huruf dan nombor untuk sesuatu model, WF-SP700N merupakan fon kepala yang benar-benar tanpa wayar. Menjadi yang pertama di dunia, fon kepala tanpa wayar ini membawakan dua ciri yang menggabungkan teknologi pembatalan suara dan teknologi kalis percikan air IPX4.

Melalui teknologi pembatalan suara, seperti yang ramai tahu ia akan memadamkan bunyi sekeliling yang bising misalnya di gim. Oleh itu, anda boleh menikmati muzik yang mengasyikkan tanpa diganggu. Dengan mod Ambient Sound, anda hanya akan mendengar bunyi senaman sendiri tanpa bunyi brader sebelah menghentakkan dumbel.

Masih kekal sebagai fon kepala Sony yang memiliki bunyi bass yang mendalam, ia juga telah dibantu dengan teknologi Sony EXTRA BASS. Konfigurasi audio pada fon kepala pula boleh dibuat melalui aplikasi Sony Headphones Connect. Sony WF-SP700N didatangkan bersama bekas perumah yang kompak. Bateri yang dibekalkan mampu memberikan masa mendengar tambahan selama enam jam – dua kali daripada masa mendengar fon kepala itu sendiri. Pilihan warna yang boleh dibeli ialah merah jambu, kuning, hitam, dan putih.

Selain daripada itu, Sony turut memperkenalkan WI-SP600N dan WI-SP500 yang mempunyai wayar di tengkuk apabila dipakai. Untuk model WI-SP600N, ia kekal dengan ciri Ambient Sound, sokongan NFC, dan teknologi pembatalan suara seperti model utama yang disebutkan awal tadi. Tempoh mendengar lagu ialah sekitar enam jam, sementara WI-SP500 tanpa ciri-ciri utama menawarkan bateri yang lebih lama iaitu sehingga lapan jam.

Harga untuk WF-SP700N, WI-SP600N, dan WI-SP500 ialah RM709, RM619, dan RM329.25.


Rebat RM100 Untuk vivo V5s Dengan Menukar Peranti Lama Anda

vivo Malaysia kini mengadakan kempen tukar beli peranti lama kepada peranti baru. Bagi anda yang masih menyimpan telefon lama atau usang yang tidak digunakan, ini adalah masanya untuk dapatkan telefon pintar terbaru vivo V5s pada harga RM1,099 (asal RM1,199).

Apa yang perlu anda lakukan ialah anda hanya perlu bawa telefon lama ke kedai konsep vivo yang berdekatan untuk mendapatkan rebat tunai RM100. Ia tidak kira sama ada telefon tersebut masih boleh digunakan ataupun tidak.

vivo V5s adalah sebuah telefon pintar yang membawakan ciri-ciri kamera khusus bagi mereka yang gemarkan swafoto. Ia hadir dengan kamera depan 20 Megapiksel dan 13 Megapiksel di bahagian belakang. Kuasa dalaman diperkuatkan dengan cip pemproses Octa-core 1.5Ghz Cortex-A53 bersama RAM 4GB dan storan dalaman 64GB yang boleh diperluaskan melalui kad microSD.

Peranti ini turut didatangkan dengan paparan IPS 5.5 inci HD penuh dan bateri sebesar 3,000mAh yang dijana sistem Android 7.0 Nougat.

Dalam masa sama, vivo juga menawarkan telefon pintar Y55s pada harga mampu milik iaitu RM699 (asal RM799) seunit. Tawaran ini boleh dinikmati bermula 1 Disember 2017 sehingga 1 Januari 2018. Bagi yang berminat, sila kunjungi kedai konsep vivo yang berdekatan atau kedai rasmi vivo atas talian di Lazada.


Air Selangor Kini Akan Memberikan 15 Juta GrabReward Point Kepada Pengguna Apabila Membayar Bil Air Anda Dengan GrabPay!!

Berita baik apabila Air Selangor kini akan memberikan 15 Juta GrabReward Point kepada pengguna apabila membayar bil air anda dengan GrabPay.

Apa yang anda perlukan adalah dengan berbelanja minimum RM15 apabila membayar bila air anda di GrabPay dan tebus sehingga 500 GrabRewards Point.

Tawaran ini sah sehingga Disember 2021. Jadi, jangan lepas kan peluang!!!!


Samsung Galaxy S20 Fan Edition Kini Rasmi – Dijual Pada Harga RM3399!!!

Bagi menghargai para peminat, Samsung kini telah melancarkan peranti terbaharunya dikenali sebagai Samsung Galaxy S20 Fan Edition yang tampil dengan 2 varian 4G dan 5G.

Peranti  ini hadir dengan skrin yang sangat baik iaitu 6.5″ SAMOLED FHD dan hadir dengan kadar semula 120Hz. Menariknya, kapasiti bateri 4500mAh dan dipadankan dengan pengecasan pantas 25W.

Bagi varian, 4G, ia tampil dengan pemproses Exynos 990 manakala 5G pula tampil dengan Snapdragon 865. Ia dipandankan dengan ram sebesar 8GB dan storan sebesar 256GB.

Dari aspek kamera pula ia tampil dengan sistem 3 kamera iaitu 12MP + 12MP + 8MP bagi kamera belakang, dan 32MP bagi kamera hadapan.

Peranti ini bakal dijual pada harga RM3399 bagi versi pemproses Snapdragon dan boleh di raptempah mulai esok. Anda bakal menerima Samsung UV Sterilizer, Clear Cover dan jaminan perlinan skrin.


Donald Trump Bersetuju Memberikan Keputusan Mengenai Permintaan Lesen Bagi Jualan Kepada Huawei

Semasa perjumpaan bersama ketua-ketua syarikat teknologi seperti Google pada Isnin, Presiden Donald Trump bersetuju untuk membuat keputusan yang dinantikan berkenaan permohonan syarikat-syarikat AS bagi meneruskan jualan kepada Huawei Technologies Co Ltd yang telah disenaraihitamkan.

Sungguhpun CEO syarikat yang hadir dalam mesyuarat tersebut meminta agar keputusan perlesenan dilaksanakan tepat pada masanya dari Jabatan Perdagangan, namun menurut White House, eksekutif menyatakan sokongan kuat bagi sekatan keselamatan negara pada pembelian dan penjualan peralatan telekomunikasi Amerika Syarikat ke HUAWEI.

Reuter turut melaporkan bahawa mesyuarat tersebut dihadiri oleh CEO Cisco, Intel Corp, Broadcom Inc, Qualcomm, Micron Techonology Inc dan Western Digital serta Alphabet Inc.

Mesyuarat ini berlangsung ketika masa depan hubungan Amerika Syarikat dengan Huawei masih tidak menentu.

Sebelum ini, syarikat dari Amerika Syarikat diharamkan untuk Bahagian dan komponen produk mereka kepada HUAWEI tanpa lesen khas. Namun, bulan lepas Trump telah menarik semula keputusan selepas perbincangan perdagangan dengan Beijing.

Eksekutif-eksekutif juga rasa tidak senang dengan Setiausaha Jabatan Perdagangan Wilbur Ross, yang juga menghadiri mesyuarat itu, kerana tidak menyediakan garis panduan yang jelas mengenai dasar mengenai penjualan kepada syarikat China.

Menurut Ross, lesen akan diberikan sekiranya tiada ancaman kepada keselamatan negara. Reuters melaporkan minggu lepas bahawa AS mungkin akan meluluskan lesen  bagi syarikat untuk memulakan semula jualan baru dalam masa beberapa minggu.


[Ura-Ura] : HUAWEI P40 Bakal Dibina Dengan Skrin Bersaiz 6.57″ Bersama Paparan Melengkung?

Tiada angin, tiada ribut tiba tiba berita kebocoran mengenai HUAWEI P40 mula menjengah di media sosial. Memetik sumber, HUAWEI P40 mungkin membawakan skrin bersaiz 6.57″ AMOLED dengan resolusi FHD+ yang menyokong HDR dan meliputi 100% ruang warna DCI-P3.

Selain itu, khabar angin tertiris turut mendedahkan bahawa model disertakan dengan paparan berlubang yang menempatkan dua kamera selfie. Jika diteliti imej bocor, lengkungan untuk model kali ini tidak begitu melampau seperti HUAWEI Mate 30 Pro – ramai berspekulasi tiada skrin air tenjun akan digunakan. Benjolan kamera juga kelihatan agak tebal.

Pun begitu, kebocoran tidak mendedahkan banyak mengenai spesifikasi utama dan kita mungkin bakal mendengarnya pada masa akan datang. Seperti biasa, maklumat tertiris masih lagi rumors dan tidak diketahui kesahihannya, jadi sama-sama kita tunggu tuan empunya badan muncul. Kekal bersama eRing untuk lebih info terkini!


Viadeo

Anda pastinya akan tertarik untuk menggunakan aplikasi Viadeo kerana ia bukan sahaja membolehkan pengguna untuk mencari kawan, tetapi juga syarikat dan pekerjaan yang sesuai dengan jiwa sendiri. Hanya perlu mendaftar masuk aplikasi ini terlebih dahulu, kemudian anda boleh follow syarikat-syarikat yang menarik minat anda. Jangan risau mengenai data-data peribadi akan terdedah kerana pihak Viadeo akan menjaga privasi tersebut.

Selain itu, pengguna juga boleh berkongsi berita, memberi pendapat dan menunjukkan kepakaran yang ada dalam bidang yang digemari. Kepada anda yang baru sahaja ingin membina kerjaya, Viadeo pastinya mampu membentuk masa depan profesional anda.

Muat Turun


Xiaomi Amazfit, Smartwatch Elegan Mampu Milik

Xiaomi sentiasa sahaja mengagumkan pengguna dengan barisan produk mereka, syarikat tersebut mencipta reputasi sebagai salah satu nama yang disegani dalam dunia teknologi kerana mampu menawarkan produk pada harga yang jauh lebih rendah berbanding pesaing, namun dalam pada masa yang sama masih mempunyai kualiti produk yang baik.

Terbaru, Xiaomi melalui salah satu syarikat di dalam ekosistem mereka, Huami, telah melancarkan sebuah jam tangan yang pada pendapat kami sangat cantik dan elegan. Jam tangan yang dikenali sebagai Amazfit ini hadir dengan skrin 1.34 inci beresolusi 300 x 300 piksel, cip pemproses 1.2 GHz, 512MB RAM dan juga ROM 4GB.

Selain spesifikasi tersebut, jam tangan ini mampu melakukan tugasan am sebuah jam tangan pintar seperti mengesan kadar degupan jantung, penjejak aktiviti, sokongan sambungan Bluetooth, WiFi dan juga pembayaran tap & pay.

Amazfit akan mula dijual di negara China pada harga USD 125 (kira-kira RM 510), dan kami percaya pasti ramai pengguna di Malaysia berharap agar peranti ini segera hadir dalam pasaran tempatan.


Samsung Perkenalkan A6s Di China – Dihasilkan Oleh Kilang Sama Dengan Telefon Pintar Xiaomi

Sebelum ini Samsung telah melancarkan dua model terbarunya untuk pasaran tempatan iaitu Galaxy A7 dan Galaxy A9. Terbaru, Samsung sekali lagi melancarkan model baharu di China iaitu Galaxy A6s. Buat pertama kalinya, Samsung menggunakan kilang lain untuk menghasilkan telefon pintar kelas pertengahan ini. Kilang tersebut adalah Wingtech, iaitu kilang yang sama menghasilkan telefon pintar Xiaomi.

Menampilkan paparan skrin berukuran 6-inci Super AMOLED, Galaxy A6s dikuasakan dengan pemproses Qualcomm Snapdragon 660 bersama kombinasi RAM 6GB dan pilihan memori dalaman sebesar 64GB atau 128GB. Bagi penggambaran pula, telefon pintar ini menawarkan dwi-kamera utama 12MP, sementara kamera hadapan pula beresolusi 12MP.

Ditawarkan pada harga RMB1,1799 (kira-kira RM1,082), tidak diketahui sama ada telefon pintar ini akan dibawa masuk ke pasaran Malaysia atau tidak. Kepada yang berminat, sama-sama nantikan!

Selain itu, Samsung juga turut melancarkan model Galaxy A9s yang menyokong empat kamera untuk pasaran China. Ia merupakan model yang sama dilancarkan untuk pasaran tempatan sebelum ini, cuma penggunaan nama sahaja yang lain.

Sumber 1 & 2


Sony Glass Sound Speaker LSPX-S2 Kini Sudah Tersedia Di Malaysia – Dijual Pada Harga RM2599

Sony hari ini mengumumkan Glass Sound Speaker yang baharu iaitu LSPX-S2 dijual pada harga RM 2,599. Speaker ini memperlihatkan rekaan yang minimalis dan home speaker yang boleh mudah di bawa. Ia juga tampil dengan hasil bunyi yang berkualiti.

Menariknya, dihadirkan dengan Sony’s unique Advanced Vertical Drive Technology yang mampu menghasilkan bunyi 360 darjah. Ditambah dengan audio beresolusi tinggi memberikan bunyi yang menpersona.

Rekaan Glass Sound Speaker adalah sangat unik ini memberikan sentuhan berbeza untuk kediaman anda. Terdapat Candlelight Mode pada speaker ini yang pastinya mampu menetapkan keadaan yang tenang di kediaaman anda.

Glass Sound Speaker tampil dengan badan yang kompak dengan jangka hayat bateri sehingga 8 jam yang mana boleh digunakan di mana sahaja.

Cara menggunakan speaker ini juga adalah mudah. Dengan sambungan Bluetooth pastinya mempercepatkan padanan telefon anda dengan speaker ini. Menariknya lagi, speaker ini turut disertakan dengan NFC keserasian 1 sentuhan untuk padanan yang lebih pantas.

Menerusi fungsi “Push & Play”, anda boleh menekan untuk memainkan lagu menerusi Spotify Connect1 tanpa perlu telefon anda mengakses muzik. Anda juga boleh menggunakan Wireless Multi-room untuk menyambung dengan lebih 10 peranti Sony Audio menerusi Wi-Fi.

LSPX-S2 Glass Sound Speaker kini tersedia di Sony Stores KLCC dan The Curve serta pengedar sah yang terpilih di Malaysia.

Bagi mendapatkan maklumat lanjut, anda boleh klik di sini.


Permainan Demon Slayer: Kimetsu No Yaiba – The Hinokami Chronicles Akan Tiba Bagi Pasaran Global Tidak Lama Lagi!!

Bagi peminat anime Demon Slayer, ada satu berita yang menarik untuk anda apabila Sega dan Aniplex telah mengumumkan bahawa permainan Demon Slayer: Kimetsu no Yaiba – The Hinokami Chronicles akan tiba bagi pasaran global.

Apa yang menarik mengenai permainan ini adalah ia hadir dengan 2 mod iaitu Versus dan solo. bagi permainan solo, ia mengikuti jalan cerita dalam siri anime.

Permainan ini bakal hadir bagi platform PS4 dan 5, PC, XBox Series dan Xbox One. Jadi, sama-sama kita nantikan ketika ia dilancarkan kelak.


[Tertiris] DOOGEE V Tampil Dengan Rekaan Skrin Mirip iPhone X

Tidak dapat dinafikan lagi bahawa DOOGEE bukanlah satu jenama besar di pasaran, tetapi adakah dengan kemunculan model terbarunya iaitu DOOGEE V yang telah tertiris di Internet ini bakal membuka mata banyak pihak?! Jika benar maklumat yang telah dikongsikan oleh @VenyaGeskin1 melalui akaun Twitter miliknya, model DOOGEE V ini sudah tentunya menjadi perhatian kerana ia menampilkan rekaan skrin penuh mirip seperti iPhone X.

Paparan skrin sebesar 6.2 inci dengan nisbah paparan 18:9 ini telah menerima sentuhan daripada AMOLED yang menjanjikan aspek kontras serta warna yang lebih menonjol. Apa yang lebih menariknya, DOOGEE V juga dipercayai turut menyokong teknologi pengimbas cap jari pada paparan skrin.

Keupayaan penggambarannya juga tidak diabaikan melalui sokongan kamera swafoto dwi lensa beresolusi 16 Megapiksel, dan juga dwi kamera beresolusi 21 Megapiksel untuk kamera utamanya. DOOGEE V menawarkan ruang storan sebesar 128GB dengan memori RAM mencecah 6GB, serta pemproses MediaTek Helio P40 yang terbaru.

Model terbaru ini dipercayai akan mula diperkenalkan oleh DOOGEE antara bulan April atau Mei 2018 ini dengan harga jualan sekitar USD300 hingga USD350 (kira-kira RM1,184 hingga RM1,381).

Sumber: VenyaGeskin1


Vivo Menjanjikan Selfie Sempurna Dengan Vivo V5

Seperti yang kami janjikan dua minggu lalu, kami bawakan kepada anda perkembangan pelancaran satu lagi pilihan kamera selfie terbaik, kali ini dari Vivo.

Menyedari tren selfie yang telah muncul beberapa tahun dahulu kini menjadi seolah-olah salah satu keperluan dalam kehidupan pengguna digital, Vivo bertindak melahirkan sebuah smartphone yang menawarkan kualiti gambar selfie terbaik dengan melengkapkan kamera hadapan berspesifikasi tinggi.

Vivo V5 mempunyai lensa kamera hadapan 20 megapiksel berserta tataan cahaya khas yang dikenali sebagai softlight bagi menghasilkan gambar yang lebih natural dan terang ketika anda mengambil selfie di kawasan yang mempunyai cahaya terhad.

Tidak meletakkan fokus kepada kamera hadapan semata-mata, Vivo juga menawarkan pengguna spesifikasi yang cukup baik pada V5. Pemproses MediaTek MT6750 1.5GHz dibantu 4GB RAM bagi memastikan anda tidak menghadapi masalah melancarkan aplikasi dan melakukan kerja pada smartphone ini. Bateri 3000mAh pula dibina di dalam V5, cukup untuk membekalkan anda kuasa operasi sehingga sehari, jadi anda tidak akan terlepas peluang untuk berselfie.

Di samping memperkenalkan V5, Vivo juga memperkenalkan duta pertama Vivo. Ratu industri muzik negara kita, Dato Siti Nurhaliza menjadi duta produk ini dan sempat berkongsikan pengalamannya menggunakan Vivo V5 untuk berselfie. Mengakui bahawa beliau amat gemar berselfie, Dato Siti Nurhaliza menyatakan bahawa kualiti kamera hadapan amat penting baginya dan Vivo V5 adalah peranti yang dicari-carinya untuk gambar selfie terbaik. Jadi kalau anda semua mahu gambar selfie anda secantik Dato Siti Nurhaliza, bolehlah cuba Vivo V5 di stor jualan mereka, kalau puas hati bolehlah beli.


Ekspo Dalam Talian Perdagangan Antarabangsa Produk Premium – Ekspo Elektronik Guangdong Bermula

GUANGZHOU, China, 11 Mei 2021 /PRNewswire/ — Ekspo Dalam Talian Perdagangan Antarabangsa Produk Premium – Ekspo Elektronik Guangdong, dianjurkan oleh CCPIT Guangdong Committee dan Guangdong Guangzhan International Exhibition Co., Ltd., telah bermula di platform pameran dalam talian Ekspo Dalam Talian Perdagangan Antarabangsa (ITOE) (en.itoegd.com) pada 10 Mei 2021. Ekspo selama lima hari ini, dijadualkan berlangsung hingga 14 Mei, mempamerkan perkakasan elektronik dan elektrik keluaran China.

Pameran ini, yang menyasarkan pasaran elektronik pengguna dan perkakasan kediaman global, bertujuan untuk menghubungkan pembekal Cina dengan pembeli antarabangsa yang mencari platform komunikasi dan perdagangan dalam talian sehenti untuk keperluan penyumberan mereka. Ia dibahagikan kepada lapan kawasan pameran: elektronik pengguna, perkakasan kediaman, peranti hiburan digital, perkakasan elektronik, dan lain-lain yang terkini dalam teknologi dan pempamer dari Hong Kong. Lebih 400 pembuat perkakasan elektronik dan elektrik terkemuka akan mempamerkan lebih daripada 2,000 barangan di sepanjang ekspo ini.

Semua pempamer dikehendaki memenuhi syarat kelayakan yang ketat dan menyediakan sijil eksport yang diiktiraf di peringkat antarabangsa. Pengeluar Cina terkemuka dan syarikat-syarikat bersaiz kecil dan sederhana dengan jenama proprietari, akan mempamerkan pelbagai barisan produk baharu dan inovatif, teknologi canggih dan terlaris, membolehkan pembeli di seluruh dunia kekal termaklum mengenai trend pasaran dan pelancaran produk baharu dalam masa sebenar.

Wilayah Guangdong, tuan rumah kepada kemudahan pengeluaran banyak firma multinasional, terkenal untuk sektor elektronik pengguna dan perkakasan kediaman yang berkembang pesat. Seorang peniaga import dari Malaysia berkata bahawa mereka kerap pergi ke Guangdong sendiri untuk membeli perkakasan kediaman pintar. Memandangkan sekatan perjalanan COVID-19, mereka kini menggunakan ekspo dalam talian untuk menjalin kerjasama jangka panjang dengan pembekal Cina.

Seorang pegawai dari jawatankuasa penganjur berkata mereka telah menerima pertanyaan daripada pembeli utama di firma e-dagang rentas sempadan yang terkemuka di dunia, yang termasuk Tmall Global, Amazon, DHL, eBay, Wish dan Dhgate.com, kesemuanya merancang untuk mewujudkan perjanjian pengedaran atau pengeluaran disesuaikan yang merangkumi perkakasan kediaman pintar, produk digital, boleh pakai pintar, fon kepala Bluetooth dan pencetak 3D, antara kategori lain yang popular, dengan pembekal.

Lebih 30 acara perniagaan dan perdagangan dalam talian akan diadakan serentak dengan pameran ini. Dengan acara-acara yang menghubungkan pembeli global dengan pengeluar Cina, pembeli, yang paling terkenal dari UAE, Afrika Selatan, New Zealand, Australia, Perancis, Rusia dan Korea Selatan, telah pun berkomunikasi secara langsung dengan pembuat.

Source: Guangdong Premium Products International Trade Online Expo – Electronics Expo

Source: PRNEWSWIRE


HMS Core 4.0 Bantu Pembangun Seluruh Dunia Cipta Pengalaman Pintar Semua-Senario buat Pengguna

BARCELONA, 27 Februari 2020 /PRNewswire/ — Hari ini, Huawei mengadakan acara Pelancaran Maya Produk dan Strategi Perniagaan Pengguna di Barcelona. Di acara ini, En. Yu Chengdong (Richard Yu), Ketua Pegawai Eksekutif Huawei’s Consumer BG, memaparkan HMS Core 4.0, satu koleksi keupayaan terbuka yang disediakan oleh HUAWEI Mobile Services. Sebaik sahaja keupayaan ini diintegrasikan ke dalam aplikasi, ia akan membantu pembangun menarik lebih ramai pengguna, meningkatkan penglibatan pengguna dan mencapai kejayaan perniagaan lebih pantas daripada yang dijangkakan dengan mengedarkan aplikasi mereka ke seluruh dunia kepada semua peranti dalam semua senario. Dengan cara ini, pembangun boleh memberi tumpuan pada inovasi dan memberi pengalaman kehidupan pintar semua-senario kepada semua pengguna peranti Huawei.

Richard Yu menggambarkan rangkaian perkhidmatan HMS Core 4.0 yang mengagumkan di acara ini, salah satu daripadanya ialah Kit ML. Ia dapat menyediakan pelbagai keupayaan seperti pengesanan wajah, pengecaman teks, pengecaman dan penjejakan objek, pengelasan imej dan pengenalpastian mercu tanda, yang boleh dipilih berdasarkan keperluan pengguna. Dengan keupayaan pengesanan wajah, Kit ML dapat mengesan tujuh ekspresi wajah, mengenal pasti tiga ciri wajah dan memperoleh kontur wajah yang dikesan daripada 845 titik. Sebaik sahaja diintegrasikan dengan Kit ML, satu aplikasi akan dapat meluaskan sambungan pintar ke setiap aspek dalam kehidupan harian pengguna, seraya memungkinkannya untuk membaca teks dalam imej dan menstrim dalam pelbagai bahasa, mengimbas bangunan mercu tanda dan berkongsi bersama orang lain serta menggunakan aplikasi pengindahan wajah untuk menyunting foto.

Satu lagi perkhidmatan yang patut diberi perhatian dalam HMS Core 4.0 ialah Kit Imbas. Ia berupaya untuk mengenal pasti 13 jenis kod bar 1D dan 2D yang paling biasa digunakan. Apabila mengesan kod bar dari jauh, Kit Imbas terlebih dahulu membesarkan kod bar sebelum mengimbasnya dan juga berupaya untuk mengimbas kod bar kecil dengan cara yang sama. Tanpa mengira cara suatu kod bar diorientasikan, Kit Imbas masih dapat mengenal pastinya dengan pantas dan betul. Selain itu, ia dapat mengimbas dengan tepat kod bar walaupun dalam senario yang paling mencabar, seperti apabila imej kod bar rosak atau terherot.

Dari segi kehidupan pintar semua-senario pada masa depan, Richard Yu memperkenalkan perkhidmatan Pengesanan Keselamatan. Ia serta merta menyemak sama ada aplikasi menimbulkan sebarang risiko kepada isstem peranti pengguna melalui perakaran, pembukaan kunci atau peningkatan keistimewaan, kemudian menentukan sama ada operasi aplikasi akan terjejas. Pengesanan Keselamatan mempertahankan pengguna daripada sebarang ancaman kepada privasi peribadi mereka dan akaun bank semasa sambungan rangkaian.

Kit Peta, Kit Tapak dan Kit Lokasi HUAWEI bersama-sama menyediakan perkhidmatan berasaskan lokasi (LBS) yang optimum bagi membantu pembangun membina keupayaan peta yang interaktif dan diperibadikan.

HMS Core 4.0 dilancarkan secara rasmi pada 15 Januari 2020. Beberapa perkhidmatannya telah dikemas kini dan sesetengahnya baharu. Kit Akaun, Belian Dalam-Aplikasi (IAP), Kit Analitik, Kit Memandu, Perkhidmatan Permainan dan Kit Tolak semuanya telah menjadi perkhidmatan yang telah lama beroperasi dan dikemas kini dalam versi ini. Kit Iklan, Kit Peta dan Kit Lokasi diperkenalkan empat bulan lalu dan turut dikemas kini. Perkhidmatan lain yang baru dibangunkan, termasuk Kit ML, Kit Kesedaran, Kit Imbas, Perkhidmatan Berdekatan, Kit Panorama, Pengesanan Keselamatan, Pengurus Tag Dinamik (DTM), Identiti Pantas Dalam Talian (FIDO), Kit Tapak, Aplikasi Pantas, WisePlay DRM, Kit Kesihatan dan Kit Identiti. Beberapa perkhidmatan dalam HMS Core 4.0 menawarkan ciri-ciri yang mengintegrasikan keupayaan awan-peranti-cip Huawei. Pada masa kini, Huawei mempunyai lebih daripada 1.3 juta pembangun berdaftar dan lebih daripada 55,000 aplikasi yang dihubungkan kepada HMS Core di seluruh dunia. Dengan pencepatan keterbukaan komprehensifnya dan peningkatan dalam keupayaan inovasi, bilangan tersebut akan terus meningkat pada masa akan datang.

Huawei sentiasa berpegang pada komitmennya terhadap TECH4ALL. Melalui keterbukaan berterusan dalam ekosistem HMS, Huawei telah bekerjasama secara meluas dengan kerajaan, industri dan komuniti bagi mendayakan pembangunan industri-industri tempatan, menggalakkan inovasi perusahaan bersaiz kecil dan sederhana serta terus membawa perkhidmatan digital yang inovatif kepada pengguna global, seraya mencipta nilai sosial yang lebih besar.

– Tamat –

Latar Belakang Huawei

Ditubuhkan pada tahun 1987, Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Kami komited untuk membawa ciri digital kepada setiap individu, kediaman dan organisasi demi dunia pintar yang terhubung sepenuhnya. Kami mempunyai hampir 188,000 kakitangan dan kami beroperasi di lebih 170 buah negara dan wilayah, menawarkan perkhidmatan kepada lebih tiga bilion orang di seluruh dunia.

Portfolio produk, penyelesaian dan perkhidmatan hujung-ke-hujung Huawei adalah bersifat kompetitif dan terjamin. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan buat pelanggan kami, berusaha untuk memperkasa orang ramai, memperkayakan kehidupan rumah dan menginspirasikan inovasi dalam organisasi-organisasi mencakupi semua bentuk dan saiz. Di Huawei, inovasi memberi tumpuan pada keperluan pelanggan. Kami melabur banyak dalam penyelidikan asas, menumpu pada penemuan ulung teknologi yang memacu dunia ke hadapan.

Untuk maklumat lanjut, sila kunjungi www.huawei.com.

Foto – https://photos.prnasia.com/prnh/20200225/2728666-1?lang=0

Source: Huawei Technologies Co., Ltd.

Keywords:  Computer/Electronics Consumer Electronics Telecommunications Telecommunications Equipment Wireless Communications

Source: PRNEWSWIRE


LG Bakal Hadir Dengan TV Yang Boleh Kawal Peralatan Pintar Rumah

Pada CES 2018 yang akan datang, LG Electronics bakal memperkenalkan TV OLED dan SUPER UHD dengan teknologi terbaru menggunakan integrasi kecerdasan buatan (AI) untuk memudahkan pengguna sambil memberikan pengalaman hiburan ke tahap yang lebih tinggi.

Teknologi bantuan AI ini membolehkan pengguna berinteraksi dengan TV menggunakan suara untuk mengawal alatan pintar seperti robot vakum, pendingin hawa, penapis udara, lampu pintar, speaker pintar, dan lain-lain melalui sambungan WiFi atau Bluetooth.

Bagi meningkatkan kualiti gambar pada TV OLED, LG memasukkan pemproses terbaru α (Alpha) 9 sementara, untuk TV SUPER UHD teknologi pencahayaan belakang (FALD) pula memberikan warna hitam dan kontra yang lebih terperinci. Sokongan α (Alpha) 9 juga direka untuk menyokong kadar frame yang tinggi (HDR) sehingga boleh memaikan imej pada kelajuan 120fps.

Kedua-dua jenis TV ini menyediakan ciri premium seperti Cinema HDR, Dolby Vision, HDR10, HLG, dan Dolby Atmos.

Seperti biasa, harga dan model masih lagi belum dinyatakan. Kita tunggu sahaja semasa pelancarannya kelak.

Sumber


Medan Pertempuran Baharu! Permainan Klasik Tetris Kini Boleh Bermain Bersama 99 Pemain!

Siapa peminat permainan klasik Tetris? Permainan ini kini tampil muka segar dengan nama Tetris 99 yang baru sahaja diperkenalkan oleh Nintendo, cara bermain masih sama seperti klasik hanya ada sedikit tambahan sahaja.

Penyusunan blok seperti biasa boleh dimain bersama 98 pemain lain, anda perlu bertahan sehingga ke peringkat akhir untuk menjadi pemenang. Sepanjang permainan ini, anda boleh menyerang pemain lain dengan blok yang tidak digunakan dan mereka yang diserang juga dapat mengetahui siapa yang menyerang dengan garisan kuning dari slot penyerang.

Selain menyerang, blok yang tidak digunakan juga boleh dijadikan hadiah kepada pemain lain sebagai bantuan apabila mereka perlukan. Seramai 99 pemain dalam satu permainan tentunya sangat excited kan! Berminat boleh muat turun secara percuma sekarang di Nintendo.


Jabra Elite Sport Menawarkan Kebebasan Sebenar

Jabra selaku peneraju dalam dunia pembangunan dan pengeluaran pelbagai rangkaian solusi audio serta komunikasi terkemuka antarabangsa, komited untuk memasarkan set alat pendengaran tanpa tali Jabra Elite Sport kepada para pengguna di Malaysia. Peranti yang diperkenalkan ini sangat sesuai digunakan dalam aktiviti bersenam atau aktiviti sukan mampu memberikan keselesaan yang baik.

Jabra menawarkan set fon telinga canggih tanpa tali generasi baharu khas buat golongan peminat sukan dengan memberikan audio terbaik menerusi empat mikrofon, ia berfungsi untuk pertukaran pintar ketika menerima panggilan dengan fungsi penyingkiran bunyi asing, malah ia juga mendapat perlindungan tambahan bertaraf IP67 kalis peluh dan air selama tiga tahun. Jabra Elite Sport mampu berfungsi sekurang-kurangnya 30 minit di dalam air sehingga satu meter.

Selain memainkan lagu, Jabra Elite Sport juga berupaya menganalisa kecergasan peribadi menerusi pemantau kadar degupan jantung dengan 90 peratus ketepatan melalui aplikasi Sport Life App yang boleh dimuat turun di App Store atau Google Play. Di samping itu, tempoh berbual dan memainkan muzik mampu bertahan sehingga 3 jam termasuk 6 jam tambahan melalui bekas bimbit yang disediakan.

Jabra Elite Sport boleh didapati di pasaran dengan harga RM1,259 di semua kedai dan pengedar sah yang terpilih.

Sementara itu, Jabra juga memperkenalkan pelbagai model lain seperti Pulse (RM799), Coach (RM699) dan Pace (RM499) di acara tersebut. Pembelian boleh dibuat melalui laman e-dagang secara eksklusif di Lazada untuk mendapatkan sebuah power bank Pineng PN-920 20,000mAh bernilai RM79 secara percuma.

Promosi eksklusif ini hanya dihadkan kepada pelanggan Lazada sahaja bersempena Kempen Riang Ria Raya yang berlangsung dari 19 Mei sehingga 25 Jun ini.


Miliki Telefon Pintar Realme Dengan Harga Bermula RM399 Pada 27 April 2019 – BORONG SAMPAI HABIS!!

BORONG SAMPAI HABIS!! Bersempena Lazada Mobile Super Campaign, Realme membawakan berita baik buat semua peminat setianya! Korang boleh bergaya dan miliki sejumlah telefon pintar Realme pada harga bermula RM399 sahaja!

Jadi tunggu apa lagi? Jom borong sampai habis!!! Maklumat lanjut, layari Realme Malaysia. Berikut adalah senarai harga peranti sepanjang promosi :


XP-PEN Dijenamakan Semula dan Lancar Siri Baharu, Deco Fun

SHENZHEN, China, 30 April 2021 /PRNewswire/ — XP-PEN, penyedia tablet pen dan paparan pen yang terkenal, mengusahakan penjenamaan semulanya bersama Siegel+Gale, perunding strategi jenama, reka bentuk dan pengalaman yang terkemuka pada bulan April 2021. Siegel+Gale merupakan sebahagian daripada Omnicom Group senaraian NYSE, kumpulan komunikasi bersepadu yang terbesar di dunia. Ia menggaji lebih daripada 75,000 orang di seluruh dunia dan menawarkan perkhidmatan kepada lebih 5,000 jenama di lebih daripada 100 negara dan wilayah, manakala agensi-agensinya telah lama diiktiraf sebagai beberapa agensi pengiklanan dan penjenamaan yang paling kreatif di dunia. Dengan pengalaman selama lebih daripada 50 tahun, Siegel+Gale, sebagai perunding jenama terkemuka di bawah Omnicom, telahpun membantu banyak jenama yang tersohor di dunia dalam industri barangan elektronik pengguna, internet dan teknologi. Pelanggan-pelanggan mereka terdiri daripada Google, Adobe, Microsoft, AMD, HP, SAP dan banyak lagi. Kerjasama untuk penjenamaan semula jenama XP-PEN antara XP-PEN dan Siegel+Gale bertujuan untuk membangunkan jenama aspirasi dalam industri tablet pen dan paparan pen global.

Kerjasama XP-PEN dan Siegel+Gale bertujuan untuk membina masa depan jenama bersama-sama (PRNewsfoto/)

Deco Fun yang baru dilancarkan disesuaikan untuk pengguna dalam pelbagai senario: pembelajaran dalam talian, mesyuarat jarak jauh, bermain permainan dan melukis.

Dengan menggunakan tablet pen Deco Fun untuk pembelajaran jarak jauh membolehkan pelajar mahupun guru berkongsi pandangan dan idea pada masa sebenar. Dengan pilihan berus, warna serta corak yang tidak terhingga, ia membolehkan pengguna menghasilkan dan berkongsi tutorial dan pembentangan dengan mudah. Dalam mesyuarat jarak jauh, Deco Fun membolehkan pengguna menyatakan perkara penting dengan lebih berkesan dengan menulis atau membuat lakaran mengenai kandungan yang dikongsikan dengan graf serta ulasan. Pengguna juga dapat menggunakan Deco Fun untuk menandatangani dokumen secara digital dengan pantas. Menggunakan Deco Fun untuk bermain OSU! dapat mengikut rentak dengan lebih baik dan tersenarai di kedudukan terbaik. Respons yang cepat dapat membantu pengguna mendahului tahap pemain dengan tetikus.

Deco Fun serasi dengan Android, Chrome OS, Linux, Windows dan Mac OS serta menyokong Microsoft Office, Zoom, Skype, Adobe, Photoshop, SAI dan banyak lagi. Ia boleh didapati dalam tiga saiz dan empat warna bagi memenuhi pilihan keutamaan dan keperluan peribadi pengguna.

Siri Deco Fun akan disediakan di Amazon.com dan melalui rakan kongsi disahkan XP-PEN yang lain pada bulan April.

Artist Pro 16 TP, XP-PEN bekerjasama dengan Artis terkenal SHAN JIANG yang pernah bekerjasama dengan jenama-jenama bertaraf dunia yang ternama. Paparan pen ini menampilkan kombinasi yang sempurna antara kawalan berbilang sentuhan dan skrin resolusi tinggi 4K bagi membawa pengalaman semula jadi dengan berbilang teknologi yang canggih dan bakal dilancarkan dalam masa terdekat.

XP-PEN, melalui kolaborasinya dengan Siegel+Gale, perunding jenama global yang terkemuka akan menyampaikan imej baharu kepada penggunanya melalui siri produk dan perkhidmatan, merangkumkan kepercayaan jenamanya iaitu ‘Dream ·Brave ·True’ (‘Impian ·Berani ·Benar), bagi menjadi jenama aspirasi dalam industri tablet pen dan paparan pen.

Latar Belakang XP-PEN:

XP-PEN ialah jenama yang terkenal di peringkat antarabangsa dan mengkhusus dalam pengeluaran, penyelidikan dan pembangunan (R&D) dan penjualan tablet pen, paparan pen dan pen stilus. Pasukan kami komited terhadap inovasi tanpa berkesudahan dengan matlamat untuk membawakan setiap artis menuju era digital dengan alat dan teknologi untuk disesuaikan dengan keperluan individu mereka.

Jangan keberatan untuk menghubungi kami melalui co-marketing@xp-pen.com

Source: PRNEWSWIRE


ASUS ZenBook Pro 15 (UX580) & 14 (UX480) – Komputer Riba Pertama ASUS Menyokong Teknologi ScreenPad

Selain tiga model dari siri VivoBook, ASUS juga telah memperkenalkan komputer riba dari siri ZenBook iaitu ZenBook Pro. Siri ini boleh dikatakan di antara siri komputer riba paling premium yang dioperasikan oleh OS Microsoft Windows.

ASUS ZenBook Pro 15 (UX580) menyokong pemproses Intel Core i9 dengan kad grafik NVIDIA GeForce GTX 1050 Ti serta sokongan beberapa ciri-ciri menarik padanya. Ditawarkan dalam dua pilihan skrin iaitu 15 inci dengan resolusi 4K dan juga 14 inci Full HD, kedua-duanya menawarkan rekaan tanpa bingkai yang memaksimakan penggunaan ruang paparan, ditambah dengan ketebalan hanya 18.9mm dan seberat 1.88kg.

Bagi model ZenBook Pro 14 (UX580) pula, ia menyokong dua pilihan CPU sama ada Intel Core i7 ataupun Core i5 generasi ke-8 Coffee Lake bersama kad grafik NVIDIA GeForce 1050 Max-Q. Diserikan dengan memori DDR4 16GB dan storan SSD PCIe sebesar 512GB serta storan hard disk PCle 1TB dengan sokongan Intel Optane.

Buat pertama kalinya komputer riba ASUS hadir dengan sokongan teknologi ScreenPad yang boleh mengubah cara penggunaan touchpad pada kedua-dua komputer riba ini. Bagaimana ianya berfungsi? Pada bahagian trackpad boleh dijadikan paparan skrin sekunder menggunakan panel IPS yang boleh digunakan sebagai pembantu digital, bergantung kepada perisian yang digunakan.

Ia akan memaparkan dalam bentuk paparan kecil sambil membuat kerja pada paparan skrin utama seperti ScreenPad Music Player, ScreenPad Calculator, ScreenPad Calendar dan beberapa lagi. Anda boleh melawat kedai aplikasi atas talian Windows Store untuk memuat turun pelbagai jenis aplikasi untuk ScreenPad ini.


Permainan Tersembunyi Di Dalam Aplikasi Messenger

Anda bosan menunggu rakan anda membalas mesej? Sekiranya anda menggunakan aplikasi Messenger anda boleh menghilangkan rasa bosan ketika menunggu respon rakan anda dengan bermain permainan bola keranjang yang dibina secara rahsia oleh Faceboook.

Caranya mudah sahaja, anda cuma perlu hantar emoji bola keranjang ke rakan anda dan tap bola tersebut untuk mengaktifkan permainan. Anda perlu swipe bola keranjang untuk melakukan jaringan, selepas anda melakukan 10 jaringan berturut-turut, gegelung bola keranjang akan mula bergerak untuk menyukarkan permainan.

Ini bukan kali pertama Facebook mengintegrasikan fungsi tambahan pada platform mesej mereka. Sebelum ini aplikasi Messenger telah menerima tambahan fungsi peta dan virtual assistant. Apa yang lebih menarik adalah permainan bola keranjang ini adalah sebenarnya permainan kedua yang dibina oleh Facebook di dalam Messenger. Permainan pertama adalah catur yang anda boleh main dengan menaip @fbchess play.


Dah Tak Ada Alasan Untuk Lupa Password Lagi

Lupa password ni merupakan masalah biasa di kalangan pengguna, tapi kan sekarang ada banyak aplikasi dan servis untuk menguruskan password dan akaun anda, tetapi masih ramai yang belum menggunakan aplikasi seperti ini, salah satu alasan yang popular adalah kerana ia dikenakan bayaran. Okay, sekarang ni dah tak ada alasan untuk korang tak guna aplikasi dan servis pengurusan password dan akaun lagi, sebabnya…

LastPass merupakan antara servis dan aplikasi yang popular di kalangan pengguna kerana servis yang ditawarkan mereka sangat berkualiti, stabil dan juga selamat. Sekarang ini adalah masa yang sangat tepat untuk anda join menjadi pengguna LastPass sebab mereka sudah menawarkan satu fungsi berbayar secara percuma.

Fungsi yang dimaksudkan adalah sync di antara peranti yang anda miliki. Sebelum ini pengguna versi percuma tidak dapat menikmati fungsi ini dan hanya boleh mengakses beberapa fungsi asas yang terhad. Namun dengan tawaran terbaru LastPass, anda boleh menggunakan LastPass dan menguruskan password dan akaun anda dari tablet, smartphone dan lain-lain peranti yang anda miliki.

Anda cuma perlu muat turun aplikasi dan cipta akaun LastPass, kemudian masukkan butiran akaun yang anda miliki, seperti Twitter dan Facebook ke dalam LastPass. Selepas itu anda boleh log masuk dengan mudah dan pantas akaun-akaun tersebut dengan menggunakan LastPass. Apabila anda memuat turun LastPass ke peranti kedua, ia secara automatik akan menyalin data anda dari peranti utama.


[Tertiris] Gambar Dan Juga Spesifikasi Nokia 9 Mula Didedahkan

Kemas kini!

nokia 9 menyokong dwi kamera swafoto beresolusi 5 megapiksel. lensa pertama menyokong fungsi auto fokus dengan aperture f/2.0, manakala lensa kedua tampil dengan aperture f/2.4.

Jenama Nokia sememangnya tidak lagi perlu diperkenalkan kerana ia boleh dianggap sebagai lagenda yang kini mula membuat kemunculan semula. Setelah sekian lama berita ketirisan Nokia 9 tersebar di Internet, akhirnya rekaan dan juga spesifikasi model flagship tersebut sudah mula didedahkan kepada umum.

Walaupun setakat ini hanya panel depan Nokia 9 sahaja yang berjaya diperolehi, spesifikasi model yang sangat dinanti-nantikan ini telah berjaya didedahkan apabila ia telah kelihatan di FCC (Suruhanjaya Komunikasi Persekutuan). Berdasarkan kepada maklumat yang dikongsikan itu, Nokia 9 dilihat tampil dengan paparan skrin OLED daripada LG berukuran 5.5 inci dan tidak dapat dipastikan sama ada menampilkan nisbah paparan 18:9 ataupun 16:9.

Selain itu, Nokia 9 juga dipercayai akan dikuasakan oleh pemproses Qualcomm MSM8998 Snapdragon 835, ROM sebesar 128GB, kamera utama dwi lensa beresolusi 12 Megapiksel + 13 Megapiksel, kamera swafoto 5 Megapiksel dwi lensa swafoto beresolusi 5 Megapiksel, bateri berkapasiti 3250 mAh dan juga dioperasikan dengan Android 8.0 Oreo.

Sumber: SlashLeaks


Google Pixel 2 Akan Diperkenalkan 4 Oktober Depan?

Kehadiran peranti Google Pixel di arena telefon pintar global banyak memberi saingan kepada model-model lain. Ianya bukan sahaja menawarkan antaramuka Android tulen yang kemas malah, ia juga sering mendapat kemas kini terbaru oleh Google sendiri.

Lihat sahaja pada kejayaan Google Pixel generasi sulung, pada mulanya ramai memandang rendah prestasinya berbanding flagship lain. Apa tidaknya, rekaan luar yang agak ketinggalan pada masa itu, membuatkan ia kurang mendapat perhatian.

Melalui satu kongsian gambar yang baru sahaja tersebar, Google dikatakan telah meletakkan satu iklan besar di sebuah bangunan di Boston, AS yang melihatkan satu ayat ringkas yang berbunyi “Tanyakan lebih banyak lagi pada telefon anda” diikuti simbol Google dan tarikh di bawahnya.

Secara tidak langsung, ramai mengatakan ianya sebuah acara pelancaran telefon pintar terbaru, Google Pixel 2. Kebetulan, model tahun lepas juga dilancarkan pada tarikh yang sama.

Bagaimanapun, kita tunggu sahaja khabar selanjutnya mengenai peranti induk dari Google ini.


Nikmati Pelbagai Tawaran Menarik Sehingga 30% Menerusi Grab Bersempena Ramadan!!

Ramadan menjelang tiba dan buat kali kedua, warga Malaysia terpaksa meraikan bulan mulia ini sambil mengamali penjarakan sosial akibat  wabak Covid-19 yang telahpun menular di seluruh dunia. Sambil kita bersiap sedia meraikan musim perayaan ini, kami ingin menyambut semua ahli masyarakat yang komited untuk memastikan warga Malaysia dapat meraikan bulan Ramadan dengan gembira dan penuh makna.

Dari NGO-NGO yang menyokong golongan kurang bermanfaat,  para perniaga kecil yang kekal beroperasi; dan juga para petugas barisan hadapan yang berani lagi cekal bertugas – kami amat bersyukur terhadap usaha mereka yang telahpun memastikan bahawa rakyat Malaysia dapat meraikan bulan Ramadan.

Di Sebalik Pesanan, Berganda Kebaikan

Sambil bersyukur terhadap nikmat yang melimpah ruah, kita juga harus menjiwai semangat bulan Ramadan dan melebarkan kegembiraan itu kepada orang lain. Berikut adalah beberapa cara kami boleh melebar kegembiraan tersebut sambil menyokong ahli masyarakat yang lain:

Klik sini untuk mengetahui pelbagai cara anda turut boleh melebarkan kasih dan sayang di bulan Ramadan ini sambil menikmati penjimatan berganda.


iQIYI Berganding Bahu Dengan foodpanda Hasilkan Drama Original Pertama Tempatan, Sorry Naik Lori

iQIYI International hari ini mengumumkan kerjasamanya dengan foodpanda bagi menghasilkan drama Original Malaysia pertama, Sorry Naik Lori. Kerjasama ini membuktikan pencapaian penting kepada iQIYI kerana ia merupakan kerjasama bersepadu pertama platform penstriman video atas permintaan ini dalam sebuah drama di Malaysia.

Kolaborasi diantara iQIYI dan foodpanda adalah satu usaha dalam mengintegrasikan penjenamaan platform penghantaran makanan dalam talian menerusi Sorry Naik Lori dimana jenama itu akan ditampilkan dengan lebih sempurna dalam bentuk watak sokongan penghantar perkhidmatan (delivery rider) foodpanda. Menerusi pendedahan sampingan jenama berkenaan, penonton juga akan disajikan dengan pengetahuan tentang perkhidmatan yang lebih mendalam dan tawaran terkini foodpanda menerusi drama yang akan diadaptasi dalam pelbagai babak yang menyokong jalan cerita drama ini.

Penghasilan drama Sorry Naik Lori adalah sebahagian daripada inisiatif berterusan iQIYI untuk terus menyumbang ke arah ekosistem kandungan hiburan tempatan yang lebih mantap, hasil nukilan kreatif rakyat Malaysia. Menerusi kerjasama dengan syarikat produksi tempatan, iQIYI mempamerkan karya terbaik Malaysia yang bakal menjangkau pasaran global. Ia sekaligus akan memberi peluang dan pendedahan kepada bakat dan pencipta kandungan, selain turut menyokong jenama, pengiklan dan pemasaran tempatan.

Bagi meraikan permulaan penghasilan karya Original Malaysia pertama, iQIYI juga telah mengadakan “iQIYI Catwalk Challenge” di platform media sosial Tiktok. Pertandingan itu mencari 5 (lima) pemenang bertuah yang bakal membuat penampilan istimewa dalam penggambaran Sorry Naik Lori, di samping memenangi ganjaran tunai bernilai RM500. Mereka juga akan diberi peluang untuk tampil berlakon bersama Nazim Othman, Ruhainies, Nafiz Muaz, Sheila Mambo dan ramai lagi dalam satu adegan pertunjukan fesyen.

Selain memberi ganjaran kepada peminat, iQIYI juga menganjurkan sesi lawatan eksklusif kepada peminat dan menjemput pemegang pas VIP iQIYI yang bertuah untuk melawat set penggambaran serta menonton babak pertunjukan fesyen pada 21 Jun 2022. Mereka juga diberi peluang mendekati dan beramah mesra dengan bintang kegemaran mereka.

Hasil kolaborasi dengan syarikat produksi tempatan terkenal Tsar Asia, Sorry Naik Lori memaparkan gaya hidup moden pasangan menerusi plot drama dan komedi. Ia memaparkan kehidupan Khairul sebagai seorang pemandu lori muda yang tinggal di Pulau Pinang bersama isterinya, Nadia yang merupakan seorang suri rumah. Nadia memiliki impian menjadi ‘influencer’ media sosial. Pada suatu hari, hantaran media sosial secara rawak dalam NikNok mengenai dirinya di restoran menjadi tular dan membuatkan dia menjadi terkenal. Tidak lama kemudian, beliau mendapat tawaran daripada agensi pencari bakat. Sementara itu, keazaman Khairul untuk mencari pendapatan tambahan mendapat tentangan daripada pembuli di tempat kerjanya. Kejadian ini menyebabkan Khairul rasa tidak selamat dan hubungan mereka menjadi renggang. Dengan barisan pelakon yang terdiri daripada Nazim Othman, Ruhainies, Tajul, Nafiz Muaz, Sheila Mambo, Asha Zainul dan Ahmad Saffuan, Sorry Naik Lori akan membuat penonton terpikat dengan kepelbagaian jalan cerita dan pembangunan karakter. Penggambaran drama di pelbagai lokasi di seluruh negara turut menyaksikan peminat di negeri berbeza akan dapat merasai kepelbagaian budaya tempatan yang dipaparkan dalam pembikinan drama tersebut.


Hotlink RED Menawarkan Internet Tanpa Had Untuk Aplikasi Sosial

Hari ini Hotlink melancarkan pek prabayar terbaru diberi nama Hotlink RED. Pek ini ditawarkan khusus bagi mereka yang ingin talian internet tanpa had untuk bersosial. Menyedari pengguna kini lebih terarah untuk bersosial secara atas talian, pek ini membolehkan anda menikmati internet berkelajuan tinggi di samping tiada sebarang had kuota. Pengguna tidak perlu bimbang kerana Hotlink sentiasa menyediakan rangkaian internet 4G LTE yang meluas di seluruh negara mahupun di luar negara.

Pek prabayar yang dijual pada harga RM10 ini mengandungi kad SIM yang disertakan kredit RM5. Ia termasuk internet berkelajuan tinggi sebanyak 300MB dan 10GB data untuk Facebook. Pengguna juga boleh membeli pas internet mudah alih serendah RM3 untuk 2GB data. Tambahan, pengguna boleh mendapatkan akses tanpa had untuk aplikasi kegemaran menerusi RED Chat (WhatsApp, WeChat, LINE, imo, dan QQ) atau RED Sosial (Facebook, Instagram, Snapchat, Twitter, dan Pinterest).

Selain daripada itu, di aplikasi Hotlink RED pengguna juga boleh menikmati HotlinkMU hanya dengan memilih tawaran yang tersedia di skrin utama. Aplikasi ini boleh dimuat turun melalui Google Play Store atau Apple App Store.

Sebagai rujukan, anda boleh lihat gambar di bawah untuk pas internet Hotlink RED :

Hotlink RED boleh didapati di semua pengedar Hotlink, Pusat Maxis, Maxis Exclusive Partners (MEPS) seluruh negara bermula hari ini. Jika anda pengguna sedia ada Hotlink, anda perlu mendail *100*6*1# atau tekan ‘More‘, pilih ‘Account‘ dan ‘Change‘ di sebelah ‘Rateplan‘ melalui aplikasi Hotlink RED.

Layari laman rasmi Hotlink untuk mendapatkan info yang lebih terperinci.


CES 2018 : Speaker Tanpa Wayar Sony EXTRA BASS Kini Dilengkapi Ciri ‘Party Booster’

Kemeriahan parti kini lebih dirasai dengan kehadiran tiga model speaker tanpa wayar terbaru iaitu Sony EXTRA BASS. Sempena acara CES 2018, Sony telah mengumumkan kehadiran model SRS-XB41, SRS-XB31, dan juga SRS-XB21 yang disasarkan untuk pengguna yang inginkan speaker paling sesuai untuk digunakan di dalam parti.

Sony EXTRA BASS menjanjikan kualiti bunyi terbaik dengan pengalaman mendengar muzik dalam tiga dimensi melalui sokongan pemproses isyarat digital (DSP) baru yang menawarkan mod LIVE SOUND. Malah anda juga boleh menyambungkan speaker ini sehingga ke 100 buah speaker Sony EXTRA BASS yang lain bagi menghasilkan rantaian parti tanpa wayar untuk efek bunyi yang jauh lebih hebat. Bagi menghasilkan persekitaran parti yang lebih meriah, speaker ini turut dilengkapi dengan efek lampu yang akan dinyalakan mengikut rentak muzik.

Sokongan ciri ‘Party Booster’ turut menjanjikan keunikan kerana speaker ini boleh dijadikan sebagai alat untuk mengesan bunyi ketukan dari 5 arah berlainan bagi menghasilkan bunyi dan efek cahaya, sekaligus menjanjikan kemeriahan berhibur yang lebih interaktif. Penggunaan fabrik dan juga rekaan yang kalis air serta debu dengan pengiktirafan IP67 turut menjanjikan ciri tahan lasak, sesuai untuk digunakan di mana jua anda berada.


Google Bakal Perkenalkan Telefon Pintar Android Go Dengan Harga Mampu Milik?!

Pada Mei 2017, Google telah memperkenalkan Android Go yang dikhaskan untuk telefon pintar berspesifikasi rendah.

Terbaru, ada berita baik buat mereka yang menunggu telefon pintar dengan sokongan Android Go ini. Menurut Hiroshi Lockheimer, Naib Presiden Kanan Google Bahagian Platform dan Ekosistem, telefon pintar Android Go akan diperkenalkan secara rasmi pada MWC 2018 dengan harga serendah USD50 (kira-kira RM194).

Android Go merupakan platform mudah alih yang disasarkan untuk telefon pintar kelas permulaan dengan sokongan memori RAM kurang daripada 1GB. Walaupun hanya 1GB RAM, masih terdapat aplikasi Google seperti YouTube, Gmail, Chrome, Assistant dan Maps untuk Android Go di mana aplikasi ini lebih ringan.

Kepada yang berminat dengan telefon pintar Android Go ini, nantikan pelancaran rasminya tidak lama lagi.

Sumber


Official Best of SABCS® News – Liputan Sorotan 2020 SABCS®

SAN ANTONIO, TX, 1 Disember, 2020 /PRNewswire/ — Simposium Kanser Payudara San Antonio Maya yang ke-43 (SABCS®) akan berlangsung seminggu lagi!

Daftar sekarang di program Official Best of SABCS® News 2020 untuk mendapatkan kemas kini harian tentang kemajuan yang paling relevan dalam kanser payudara.

Encore Medical Education (www.encoremeded.com) akan menerbitkan edisi Official Best of SABCS® News yang baharu daripada Simposium Kanser Payudara San Antonio 2020 (SABCS®) yang bermula 9 Disember 2020.

Kini pendaftaran dibuka untuk mengakses Official Best of SABCS® News. Pendaftaran dibuka kepada para profesional penjagaan kesihatan secara percuma di www.bestofsabcsnews.com . Berita video yang pertama daripada abstrak yang paling relevan akan disiarkan bermula 9 Disember 2020 pukul 4:00 pm CDT (GMT -6 jam).

Tapak web Official SABCS® News English ( www.bestofsabcsnews.com ) akan merangkumi ringkasan video pakar harian dengan slaid persembahan asal bagi kebanyakan percubaan klinikal yang paling signifikan yang dibentangkan setiap hari. Pakar terkenal dunia seperti Dr. Kaklamani, Rugo, dan Gradishar dalam kalangan yang lain akan membentangkan pembelajaran berasaskan pengalaman daripada percubaan utama daripada #SABCS20 termasuk:

Versi bahasa Berita SABCS® Tambahan boleh diakses pada https://www.bestofsabcs.com/best-of-sabcs-news/:

Tentang program Best of SABCS®

Simposium Kanser Payudara San Antonio®, kini berada pada tahunnya yang ke-43, merupakan persidangan ulung untuk para profesional penyelidikan kanser asas, translasi, dan klinikal. Ia terkenal kerana membentangkan data kanser payudara yang terkini dari seluruh dunia.

Program Best of SABCS® menawarkan peluang kepada para profesional untuk merasai dan membincangkan penyelidikan dan kemajuan paling terkini dalam bidang kanser payudara dengan rakan sekerja dan pemimpin pandangan utama dengan mengakses pembentangan dan poster asal.

Untuk maklumat tentang peluang Best of SABCS®, sila hubungi Encore Medical Education LLC, ejen eksklusif bagi SABCS® untuk penyebaran kandungan Simposium antarabangsa, di sabcs@encoremeded.com

Foto: https://ering.com.my/wp-content/uploads/2020/12/official-best-of-sabcs-news-liputan-sorotan-2020-sabcs.jpg

Keywords: Computer Software Computer/Electronics Health Care/Hospital Medical/Pharmaceuticals Multimedia/Online/Internet Clinical Trials/Medical Discoveries New products/services Trade show news

Source: PRNEWSWIRE


Doogee Memperkenalkan Mix 2 – Rekaan Skrin Hampir Penuh, Empat Kamera

Doogee syarikat dibawah organisasi China baru sahaja mengumumkan Doogee Mix 2 yang menawarkan rekaan skrin hampir penuh serta kehadiran empat buah sensor kamera bersamanya. Ini lantas menjadikan ia sebagai pesaing terdekat Huawei nova 2i yang dilancarkan di Malaysia minggu lalu.

Doogee Mix 2 adalah telefon pintar pertama Doogee yang mengenakan skrin dengan nisbah 18:9 bersaiz 5.99 inci HD penuh untuk kepuasan tontonan. Kerangka bodi juga dibina berasaskan kaca yang berkilau lebih kurang seperti Xiaomi Mi 6 terdahulu.

Dilengkapi dengan pemproses MediaTek Helio P25, ia juga menyediakan memori RAM sebanyak 6GB dan ruang storan 128GB juga menyokong kad microSD. Kamera di belakang pula menggunakan sensor 16 Megapiksel dan 13 Megapiksel f/2.0 bersama 2x zoom optikal. Manakala, perhatian terus diberi kepada dua kamera depan 8 Megapiksel yang boleh dijadikan sebagai pengimbas wajah untuk membuka peranti.

Bagi mengoperasikan Doogee Mix 2, ia dibekalkan dengan bateri sebesar 4,060mAh dan Android 7.0 Nougat. Di samping itu, dua slot SIM dan bicu USB Type-C melengkapkan ciri sambungannya.

Setakat ini, pihak Doogee belum lagi menyatakan harga yang dicadangkan termasuk ketersediaannya di pasaran.